text:
Kuboshwe izikhulu ngelobhejane
2012-02-29 07:43
Johannesburg - Kuboshwe izikhulu ezine zeSA National Parks mayelana nokuzingelwa kobhejane ngokungemthetho, kusho iSANParks ngoLwesine.
Izikhulu ezine ziboshwe ngoLwesibili ntambama emuva kokutholakala kobhejane ababili bebulewe eKruger National Park (KNP), kusho okhulumela iSANParks uWanda Mkutshulwa esitatimendeni.
"Lezi zilwane bezidutshuliwe zase zikhishwa izimpondo,"
Zonke lezi zikhulu bezisebenzela ophikweni iPretoriuskop
khona kulesi siqiwi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


c: text/html

text:
I-SACP ithi izolokhu yeseka uZuma
2012-12-12 16:24
Johannesburg - ISA Communist Party ithi izoqhubeka nokweseka uMengameli uJacob Zuma, ime naye njengoba elokhu egxekwa ngezinkinga eziqhubeka ezweni.
"Izinkinga ezikhona akusiyo into yamanje, yinto ekudala yaba khona, wonke umuntu nombimbi owaziyo ngazo. Kuyakhathaza ukuthi zikhonjwe kumuntu oyedwa, okunguMengameli uZuma.” Kusho uNobhala weSACP eGauteng, uJacob Mamabolo, esitatimendeni.
UMamabolo uthi kunemizamo yokuphazamisa inkomfa yeqembu ezobanjwa eMangaung.
"Imizamo iza nabathile abathanda ukuziphatha kwezombusazwe, izinhlaka ezithize ezihlanganisa ezomnotho nezenkolo,” kusho uMamabolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).

robotstxt: allowed

filter: keep


text:
Kucekelwe phansi umuzi kaBin Laden
2012-02-27 07:10
Abbottabad - IPakistan igcine ikuphothulile ukucekelwa phansi komuzi u-Osama bin Laden ahlala kuwona iminyaka eminingi ngaphambi kokuba abulawe ngamasosha aseMelika ngonyaka ofile.
Abasebenzi baqale ukucekela phansi lo muzi oyizitezi ezintathu osenyakatho ntshonalanga nePakistan ngoMgqibelo ebusuku baze baqeda ezintatha ngoMsombuluko.
Intatheli ye-Associated Press esendaweni yesehlakalo ithi sekusele udonga oluwumngcele nje kuphela.
Amasosha aseMelika agasela e-Abbottabad ngoMeyi 2 adubula uBin Laden, umzimba wakhe awuphonsa olwandle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Ukuzimisela kuzuzele uBhele u-R600 000Comment on this story
MTHOKOZISI MNCUSENI
UZOBHUKUDA emalini umgadli weMoroka Swallows, uSiyabonga “Bhele” Nomvete emva kokuhlabana kwakhe emcimbini wePremier Soccer League (PSL) wokuklonyeliswa kwabadlali obuseLyric Theatre eGoli izolo ebusuku.
Yize uNomvete ubelokhu ekugcizelele njalo ukuthi into engamjabulisa kakhulu wukuwina isicoco seligi kodwa ngeke awunqabe u-R600 000 azowuthola emva kokudla umhlanganiso emaqoqweni abeqokwe kuwona, okuhlanganisa nomklomelo weFootballer of the Year okhishwa wusihlalo wePSL.
Lesi sihlabani saKwaMashu siwine emkhakheni we-Absa Premiership Player of the season ohamba no-R150 000, Absa Premiership Players’ Player onesheke lika-R150 000, edlisela ogageni uSiyabonga Sangweni we-Orlando Pirates naye obeze kulo mcimbi ethwelwe ngeqoma emva kokushaya into ecokeme esizinini yakhe yokuqala neBucs.
UNomvete ube esegixabezwa ngo-R50 000 wokuba umshayimagoli ophambili njengoba evalele angu-20 emidlalweni yeligi.
Amagalelo kaNomvete, obese kuphele iminyaka emibili engekho eqenjini lesizwe, azwakele nakumqeqeshi weBafana Bafana, uPitso Mosimane, njengoba egcine ehlulekile wukumziba wambizela eqenjini lakhe elikhempe eRusternburg lapho lizicijela imidlalo yokuhlungela yeNdebe yoMhlaba.
Abamazi kangcono lo mdlali, oseke wadlalela i-Udinese kuSerie A phesheya kwezilwandle, bathi akumangazi ukumbona eshaya into ecokeme.
USibusiso “Rhee” Zuma weSuperSport United ongumngani wakhe usanda kutshela leli phephanda ukuthi iBhele liyindoda ezifelayo ngomsebenzi walo.
UZuma wathi abadlali abancane bangasika iphethini kuBhele njengoba ewazisa umsebenzi wakhe futhi ehlezi ezimisele.
Nomqeqeshi wakhe kuSwallows, uGordon Igesund, othathe umklomelo womqeqeshi ovelele, uke wakuncoma ukuzimisela kukaNomvete.
“Asikho isimanga asenzayo, uyazimisela ejimini futhi indlela awuhlonipha ngayo umsebenzi wakhe uba ngowokuqala ukufika ejimini, ahambe ekugcineni,” kusho u-Igesund.
Yize umgadli uNyasha Mushekwi ehluleke wancama wukutholela ezakhe amagoli kowamanqamu eNedbank Cup kodwa uhlomulile ngo-R100 000 wokushaya amagoli amaningi kulo mqhudelwano.
UMushekwi waqhululula amagoli ayisithupha beshaya iPowerline FC ngo 24-0 ku-Last 32, wengeze ngamanye amathathu kweminye imidlalo yeNedbank.
Unozinti weSundowns, uWayne Sandilands, ukhale wemuka nomklomelo weGoalkeeper of the Season wamshiya encela izithupha unozinti we-Orlando Pirates, uMoeneeb Josephs, omangaze abaningi elaxaza iqembu lesizwe ngesonto eledlule.
Isiyonke imiklomelo yamaPSL Awards
n Footballer of the Year: Siyabonga Nomvete (R250 000)
n Nedbank Cup Player of the Tournament: Nyasha Mushekwi (R100 000)
n Nebank Cup Young Player of the Tournament: Thabiso Nkoana (R25 000)
n Telkom Knockout Player of the Tournament: Benni McCarthy (R200 000)
n MTN8 Last Man Standing: Oupa Manyisa (R150 000)
n Absa Premiership Player of the Season: Siyabonga Nomvete (R150 000)
n Absa Premiership Players’ Player: Siyabonga Nomvete (R150 000)
n Absa Goalkeeper of the Season: Wayne Sandilands (R50 000)
n Absa Premiership Red Hot Young Player: Ronwen Williams (R50 000)
n Absa Premiership Coach of the Season: Gordon Igesund (R75 000)
n Absa-lutely Awesome Goal: Benni McCarthy (R50 000)
n Absa Premiership Top Goal Scorer: Siyabonga Nomvete (R20 000)
n NFD Top Goal Scorer: David Hadebe (R50 000)
n Referee of the Season: Victor Hlungwani (R50 000)
n Assistant Referee of the Season: Zakhele Siwela (R40 000)
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe obulale abebeyokweba naye
2013-02-07 08:16
Port Elizabeth - Ikhalelwe ngamasongo kaSigonyela indoda ebhokode enye ngommese yashona eMakwayini, eMqanduli, kusho amaphoyisa ase-Eastern Cape.
Le ndoda, 26, ilwe nomngani wayo, 30, ngemuva kokuthi begebenge enye indoda kuyona le ndawo ngoLwesibili.
Bayiphuce u-R1 000 neselula, kusho uMajor Zamukulungisa Jozana.
“Sebegoduka, kuvuke ingxabano endleleni kubangwa lezi zinto ezebiwe. Babe sebelwa omunye wagwaza wabulala umngani."
Umsolwa ube esegcwala amathafa, kodwa wagcina ngokubanjwa ngoLwesithathu kulandela ukuthi amaphoyisa elunywe indlebe.
Uzovela eNkantolo yeMantshi yaseMqanduli ngoLwesihlanu ngecala lokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC eN West imangele ngecala elivuliwe
2012-12-12 08:20
Johannesburg - I-ANC eNorth West ithe imangele ngokugijimela eNkantolo eNkulu yaseMahikeng kwamanye amalungu ayo ngoba ephikisana namagama aphakanyiselwe inkomfa yaseMangaung.
"Ubuholi besifundazwe sebuyazi ngemizamo yokuphazamisa imiphumela yokuqokwa kwezithunywa kanjalo neyengqungquthela yeqembu," kusho okhulumela iqembu uKenny Morolong.
Leli qeqebana lifake isicelo sokuthi kuvinjelwe ukubhaliswa kwalezi zithunywa engqungqutheleni yeqembu ngesonto elizayo.
Leli cala lihlehliselwe uLwesine.
Kule nkomfa yesifundazwe kwaphakanyiswa igama likaMengameli Jacob Zuma njengayena abafuna ahole i-ANC eMangaung.
USihlalo wesifundazwe uSupra Mahumapelo uyena obehola iqeqebana elifuna uZuma ukuba aphathe ihlandla lesibili.
UNobhala uKabelo Mataboge yena ubehamba nabafuna iSekela likaMengameli uKgalema Motlanthe.
UMataboge wadutshulwa engena kwakhe eMmabatho ngenyanga edlule, kodwa wangalimala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Iyazihlangula eyamabhanoyi eNigeria
2012-06-07 10:02
Lagos – Inkampane yezindiza yaseNigeria, indiza yayo ephahlazeke yabulala abantu abangu-153 abebesebhanoyini kanye nabanye ababesendaweni yenhlekelele, izihlangulile ngemuva kokugxekwa, yathi isikhulu sayo esiphezulu sezobunjiniyela sishonile naso kulenhlekelele.
UFrancis Ogboro, oyisikhulu esibheka izindiza zeDana Air, uphinde watshela izintatheli ukuthi i-MD-83 ephahlazeke ngeSonto, ihloliwe njengazozonke ezinye izindiza zenkampane.
Unjiniyela omkhulu ubengeke avume indiza isuke uma ibinenkinga, kusho u-Ogboro ngoLwesithathu.
"Abekho abasebenzi bezindiza abangavuma ukusebenza besencupheni yokufa, " echaza.
NgoLwesithathu abezimo eziphuthumayo bayekile ukuthungatha abashonile kule nhlekelele eyenzeke e-Iju-Ishaga, engumakhelwane ne-Lagos
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
–
Landela IzindabaNews24 kuTwitter (@IzindabaNews24).


text:
Abaculi belule isandla kumatikuletsheni
2011-01-10 10:44
Cape Town – Umdidiyeli womculo u-Arthur Mafokate kanye noChomee belulele isandla sabo kulabo bafundi bakamatikuletsheni abangaphumelelanga.
"Abafundi bakamatikuletsheni abangaphumelelanga kulokhu kumele balandele ezinyathelweni zami. Kuphele iminyaka ngenza izifunda zami ze-Marketing degree, " kusho uChomee ecashunwe kwiphephandaba iSowetan.
uChomee wathola le-degree ngonyaka odlule.
"Ngashiya phakathi ngonyaka ka-2009 ngaphinde ngabuyela ezifundweni zami ngonyaka odlule ngathola o-distinctions abathathu.
"Ngokujwayelekile le-degree ithatha iminyaka emine nje vo, kodwa mina ngayenza isikhathi esngaphezu kwaleso. Abafundi bakatikuletsheni abangaphumelelanga kumele bazi ukuthi likhona ithuba lesibili," kusho uChomee.
uMafokate naye kulindeleke ukuthi akhulume nalabafundi.
"Asikho isidingo sokuthi nizibulale uma kusekhona abantu abafana nami abazimisele ngokuneluleka. Ithuba lesibili lihleli likhona," kuqhuba uMofokate.
Bayishumi nesishiyagalombili abafundi abazibulala ngonyaka ofile emva kokuthola ukuthi abazange baphumelele umatikuletsheni wabo.
- News24


text:
Kutholakale 9 ushonile kucwila isikebhe eDRC
2012-12-24 10:19
Kinshasa – Cishe yinqwaba yabantu abashonile nabadukile ngesikhathi isikebhe sicwila eCongo River budebuduze naseKinshasa, enhlokodolobha yaseDemocratic Republic of Congo, kusho izikhulu ngeSonto.
Ingozi yenzeke ntambama ngoLwesihlanu endaweni yaseMaluku esenhlokodolobha yaseCongo, kusho iMeya yaseMaluku uPapy Epiana.
"Sisathole izidumbu ezingu-9 nabasindile abangu-197," esho.
Kodwa okwamanje akanalo ulwazi lokhu bangaki abantu abadukile kanti abaphenyi abakatholi ukuthi bebebangaki abagibeli.
IRadio Okapi, isiteshi sendawo, sithe labo abebesesikebheni bathe cishe isikebhe besithwele abantu abangu-300 kanye nezimpahla.
Ngokwemibiko yophenyo lokuqala, ingozi idalwe wubudedengu babantu, kusho uNgqongqoshe wezokuThutha uJustin Kalumba etshela i-AFP.
- Landela
IzindabaNews24 kuTwitter
- Sapa - AFP


text:
Uzosungula iqembu elisha?Comment on this story
INTATHELI YESOLEZWE
ONGOMUNYE wabesifazane abathathwa ngokuthi bangomazulazayithole eNingizimu Afrika, uSolwazi Mamphela Ramphele, kubonakala esekulungele ukuphosela inselelo i-ANC kwezombusazwe kuleli.
Muva nje kube khona imvunge emuva kokuqubuka kwezindaba zokuthi uRamphele oyisifundiswa esasiyisishoshovu senhlangano eyayiphakamisa isithunzi somuntu omnyama, i-Black Consciousness, sicela abatshalizimali ukuba basisize sisungule iqembu elisha lezombusazwe.
USolwazi Ramphele (65) akayena umafikizolo kwezokuphatha izinhlaka ezisemqoka emhlabeni. Uke waba ngomunye wabaphathi bebhange lomhlaba i-World Bank.
Umhlaziyi wezepolitiki ozinze eNyuvesi yaseGoli, uSolwazi Adam Habib, uchaze uRamphele njengowesifazane ophumelele kakhulu kuleli selokhu kwangena umbuso wentando yabantu.
Indlela eya empumelelweni kaRamphele ayikaze ibe lula kwazise wabhekana nezinto eziningi ngemuva kokusungula umbutho i-Black Consciousness ngokuhlanganyela noMnuz Steve Biko owafela ezandleni zamaphoyisa obandlululo ngo-1977.
Ngemuva kokuboshwa wabe esedingiswa nguhulumeni wamabhunu waze wayozinza endaweni yasemakhaya enyakatho yakuleli.
Ngaphandle kokuba wudokotela uSolwazi Ramphele ungusomabhizinisi ophumelelayo oneziqu zezohwebo nezobudokotela ezifundweni ezibizwa ngokuthi yi-Social Anthropology.
Ngaphezu kwakho konke lokhu waqopha umlando ngokuba ngowesifazane wokuqala omnyama ukuphatha inyuvesi kuleli.
Akhala ngakho kakhulu wukuthi uKhongolose wehlulekile ukuguqula impilo yabampofu. Amahlebezi aqubuke emaphephandabeni akamuva athi uRamphele usemkhankasweni wokuqoqa imali e-USA ukuze asungule iqembu lezombusazwe “elizotakula leli lizwe.”
NgoLwesibili akaze aphike ukuthi lokhu kuyiqiniso futhi ugcizelelile ukuthi akayena umuntu olala endleleni ngakho uma sekufanele uzosho ukuthi uhlelani ngekusasa lakhe.
Umhlaziyi wezombusazwe waseNyuvesi yase-Wits, uNksz Susan Boyle, uthe izinkulumo ezintsha zikaSolwazi Ramphele noma lokhu akubhalayo kunika umqondo wokuthi kukhona izinhlelo zeqembu lezombusazwe ahlela ukulijoyina noma ukubeka ikusasa lakhe kulo. UNksz Booysen uthe uma egcina engenile kwezombusazwe kuyosho ukuthi kuyobe sekunenye inkunzi esibayeni sezombusazwe.
UHabib yena uthe uma egcina esungule iqembu lezombusazwe kumele ukuthi libe nesizinda sabalandeli nezindlela eziphusile zokuqoqa abalandeli ngale kwalokho luselude uhambo okusafabele luhanjwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
ISisonke isishintshwa igamaComment on this story
MDU NCALANE
Ebika eseSisonke
KULINDELEKE ukuthi ngenyanga yamagugu kuleli uMengameli we-African National Congress uMnuz Jacob Zuma, azobhabhadisa ukushintshwa kwegama loMkhandlu iSisonke District eseliqanjwe ngomholi owayenohlonze emzabalazweni uHarry Gwala.
Selubheke emaphethelweni uchungechunge lokushintshwa kwaleli gama njengoba lusesemigudwini kahulumeni efanele. Lokhu kuvele kuthangi ngesikhathi iMeya walo Mkhandlu uKhansela Mluleki Ndobe, noMkhandlu bethula isabelo-mali sokuqala salo Mkhandlu ngaphansi kobuholi obusha obungene ngoMeyi nyakenye.
Amaqembu aphikisayo akulo Mkhandlu okuyiNkatha Freedom Party, National Freedom Party neDemocratic Alliance, awazange asiphikise lesi siphakamiso ngesikhathi ecelwa ukuba aphawule ngaso kuhlanganisa nesabelomali sisonke kodwa aseseka.
“Igama likababa uHarry Gwala, laqhamuka nomphakathi waseSisonke. Uyalazi iqhaza lakhe kulendawo emzabalazweni wenkululeko yabantu, futhi wasebenza naye isikhathi eside ngesikhathi lesi sifunda sisengaphansi kweMidlands, sihlangene noMgungundlovu. Yindlela yokumhlonipha lena, ukubonga iqhaza lakhe ngesikhathi esihle sekhulunyaka, kanjalo nokuqhakambisa siphinde songe umlando ngamaqhawe akithi,” kusho uNdobe.
UNdobe uphinde wancoma neqhaza labaholi abaqhamuka kulesi sifunda abayibamba ishisa nabakade beqhakanjiswa ngesikhathi isihlonti sekhulunyaka sikaKhongolose sikulesi sifunda ekupheleni kuka-Ephreli, okungo-Zenyuse Mkhulisi, Reggie Hadebe, Pass-Four Phungula, Boy Gwala noDavid Ndawonde. NgokukaKhongolose lesi sifunda siyi-Harry Gwala Region vele kanti uNdobe unguSihlalo waso.
Kusabelomali sakhe uNdobe uphinde wamemezela nezindaba ezinhle zokuthi umasipala waKwaSani e-Underberg onamawadi amane, ungomunye kwabambalwa uma bekhona, abangenankinga nhlobo yamanzi njengoba zonke izakhamizi zakulo masipala sezinawo futhi kungekho zikhalazo ngokuphakelwa kwawo.
“Lo masipala yingakho uthola isabelo esincane nanokuthi mncane nangokwezibalo zezakhamizi, siwunika u-R5 million wamanzi ukuze bakwazi ukuwagcina ephuma kompompi. UMasipala uMzimkhulu osanda kufakwa KwaZulu-Natal, nonamawadi amaningi kanti usasilele emuva ngokuphakwa kwamanzi nokusingathwa kwendle, siwabele u-R76 million bese kuza Ingwe ngo-R62.5 million, uBuhlebezwe ngo-R40 million. Ngenxa yokuthi idolobha iKokstad silinake kakhulu ngoba liyisizinda sethu somnotho alisasilele kakhulu ngamanzi kulokhu sizolinika u-R10.5 million,” kwaba uNdobe.
Okunye okubhabhadiswe yiloMkhandlu, yisinqumo sokuthi uqhubeke nezinhlelo zokuthuthukisa ezolimo kanjalo nezokuvakasha. “Singabanye esifundazweni abahamba phambili ekukhiqizeni ubisi kanti lokhu kwabalulwa nawuNdunankulu ethula inkulumo yakhe yesifundazwe wathi kuzomele kuthuthukiswe. Enye imboni esinothe kakhulu ngayo nedinga ukuthuthukiswa ngeyezamahlathi ngoba nayo inothile eSisonke. Umkhakha wezokuvakasha njengoba izintaba zoKhahlamba zilengele kithina, nawo usezinhlelweni ezinqala zokuthi siwuthuthukise njengoba siwufake ngaphansi kwezinhlelo zokufukulwa komnotho,” kusho uNdobe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Singasivikela isicoco - RDS
2013-02-05 12:01
Johannesburg - Umqeqeshi we-Orlando Pirates uRoger de Sa uthi uphoxekile ukuthi iqembu lihlulekile ukusayinisa uRainford Kalaba, nokho uthi akakhathazekile kangako ngoba namanje usanabadlali abahamba phambili.
U-RDS usho kanjena nje iqembu lisanda kulahlekelwa nguBongani Ndulula, ojoyine AmaZulu.
Umqeqeshi uvulele abeKickOff.com isifuba sakhe, echaza ngokwehluleka kweqembu ukuthola lo mgadli waseZambia kanjalo nangokuhamba kukaNdululla.
"Akekho umqeqeshi ongeke aphoxeke uma ephuthwa ngumgadli ofana noKalaba, lokhu kuyenzeka nokho ebholeni. Maningi amaqembu akade emfuna."
"Namanje nginabadlali abasezingeni, angikhathazekile. Singakwazi ukuvikela isicoco sethu siphinde sidlale kahle kweye-CAF Champions League. Ngithokozile ngabadlali bami."
"Siphethe uBenni McCarthy, Collins Mbesuma, Thulasizwe Mbuyane noTakesure
Chinyama, ukubala nje idlanzana."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuhilizisane amaphoyisa nababhikishi eGuinea
2013-02-20 07:32
Conakry - Amaphoyisa atholane phezulu nentsha ebihlasela ngamatshe enhlokodolobha yaseGuinea embhikishweni omelene noMengameli Alpha Conde.
Lo mbhikisho kazwelonke ufuna kube nokhetho olungenankohlakalo.
Lesi siteleka siqale ngemuva kokuthi amaqembu aphikisayo ebalule isandla semfene emalungiselelweni okhetho lwangoMeyi 12.
Lolu kuzoba ngukhetho lokuqala ngemuva kweminyaka eyishumi njengoba izwe liphuma eMbusweni wombutho wezempi, obuhambisana nodlame.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Angikhathazekile -Igesund
2013-01-09 13:01
Johannesburg - Njengoba kusele izinsuku eziyishumi kuphela kuqale imidlalo ye-Africa Cup of Nations (Afcon), neqembu laseNingizimu Afrika lishaywe ngo 1-0, lishaywa yiNorway, akwehlile ukuzethemba kumqeqeshi uGordon Igesund.
U-Igesund ubone ezakhe ziwuphethe umdlalo kuphela zihlulwa ubushaya amagoli, ngesikhathi zibhekene neNorway enkundleni yezemidlalo eKapa.
UThuso Phala noKatlego Mphela babonakale behlulwa ngamathuba amaningi.
"Okubalulekile wukuthi siyakwazi ukuwakhanda amathuba, umdlalo wethu muhle. Angikhathazekile kakhulu ngeBafana Bafana,” kusho u-Igesund.
"Abadllali bayazi ukuthi badlale kahle kwashoda wona amagoli. U-70% womdlalo ubungowethu, phambili nasemuva kanjalo nasesiswini bekucanasa thina.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kumele kube nokuthula emapulazini - Uhulumeni
2013-01-07 15:04
Johannesburg - Abasebenzi basemapulazini kudingeka babe nokuthula uma sekuqala isiteleka kuleli sonto, kusho okhulumela uhulumeni uPhumla Williams ngoMsombuluko.
"Nakuba abasebenzi benelungelo lokuteleka uma bekhala ngamaholo nezimo zokusebenza, bayacelwa ukuba bangabi nodlame futhi bangasabisi abanye abasebenzi noma umphakathi ngobubanzi bawo,” usho kanje esitatimendeni.
"Uhulumeni ngeke ayibekezelela eyodlame ngakho ucela zonke izinhlaka ukuba zizame ukufinyelela esivumelwaneni.”
UWilliam uthe uhulumeni uyazi ngesiteleka esihleliwe sabasebenzi basemapulazini, kulandela umhlangano obuseDe Doorns, ngeSonto, nothanyelwe abasebenzi abangaphezulu kuka-1500.
"Uhulumeni ucela izakhamizi ukuba zisebenzise amalungelo azo ngokuthi ziteleke ngokuthula, zibe nesiteleka esisemthethweni esihambisana nomthetho.
UNobhala weCongress of SA Trade Unions esifundazwneni uTony Ehrenreich uthe ngoLwesihlanu abasebenzi basemapulazini bazongenela isiteleka kuleli sonto, kulandela ukungaphumeleli kwezingxoxo zamaholo phakathi kwe-Agri SA nohulumeni.
"Sesikulungele ukuqala isiteleka ngoJanuwari 9, 2013,” kusho u-Ehrenreich.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Izithandani zife nge-Valentine’s DayComment on this story
NOKUBONGWA PHENYANE
Izithandani zaseMlazi zilugubhe okokugcina usuku lwayizolo (Valentine’s Day), ngemuva kokuthi zibe nengxabano kwagcina ngokuthi esinye sibulale esinye naso sizibulale.
Njengoba umhlaba wonke ubugubha lolu suku uMnuz Sizwe Shange (31), nesinqandamathe sakhe, uNksz Philisiwe Duma (25), batholwe ngumakhelwane endlini akade behlala kuyo sebebanda.
Abantu bakwa-H basale bebambe ongezansi ngesikhathi bethola izidumbu zezithandani. Kusolwa ukuthi uShange nguye obulale unina wengane yakhe.
Umakhelwane okuthiwa ubatholile ubeyobabheka ngoba ubezwa kulokhu kudlala iculo elilodwa umsakazo ukhalela phezulu.
Kuthiwa ufike walunguza ngewindi ekade livuliwe wase ebona izidumbu ezimbili.
UShange obezikhungile, kusolakala ukuthi usebenzise ipiki ukubulala intombi yakhe etholakale ilele phansi inamanxeba alo.
Kusolwa ukuthi uShange wenze lokhu ngemuva kokuba nengxabano ebisiqhubeke iminyaka nesinqandamathe sakhe okuthiwa bebengasahlali naso ndawonye.
Kuqhume isililo ngesikhathi abathatha izidumbu sebelande izidumbu zezithandani.
Umfowabo kamufi, uMnuz Xolani Shange, uthe bathole ucingo izolo ekuseni lubatshela ngesigameko.
“Besazi ukuthi kukhona ukungezwani okukhona phakathi kwabo kodwa besingalindele ukuthi sekungaze kwenzeke isihluku esingaka. Umfowethu simthole elenga, uPhilisiwe yena ubelele phansi enezingozi zepiki alisebenzisile ngesikhathi ebulawa,” kusho uShange.
Uthe besebenesikhathi eside bethandana benengane yomfana ebingahlali nabo.
Umfowabo kaPhilisiwe, uMnuz Khumbulani Duma, uthe udadewabo wake wabamtshela ukuthi isimo sibi phakathi kwakhe nobaba wengane yakhe. “Noma besingahlali naye kodwa wake wafona esitshela ukuthi uthando lwabo aluhambi kahle waze wakhetha ukuthi ahambe. sithe sizwa kwathiwa ubebuya ngokuzolanda izincwadi zakhe zeposi,” kuchaza uDuma.
Okhulumela amaphoyisa, uColonel Jay Naicker, usiqinisekisile lesi sigameko wathi kutholakale izidumbu ezimbili endlini. Uthe izidumbu zizothathwa ziyohlolwa wodokotela ukuze kubhekwe imbangela yokufa kwalaba. kuyaphenywa ngokufa kwabo.
Ngokujwayelekile usuku lwezithandani belugqokelwa umbala obomvu kodwa isigungu samabandla esizinze eThekwini, iDiakonia Council of Churches, besihlele umcimbi la bekuzokhunjulwa khona abesifazane abahlukunyeziwe nabadlwenguliwe.
Bekujwayeleke umbala omhlophe nobomvu kodwa ngenxa yezigameko ezenzeka ngalolu suku kulo mcimbi obekwenziwa kuwo umdanso obizwa nge-One Billion Rising, bekugqokwe imibala ebomvu nomnyama.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
HARARE—
Abezempilakahle eZimbabwe baveza ukuba kubiza imali enengi ukuvimba ukumemetheka komkhuhlane wesihudo seTyphoid ngoba kunzima ukuwunanzelela kusesemasinyane. Kuthi uzulu yena ubeka omanisipala umlandu ikakhulu eHarare ethi akazihluphi ukulondoloza impilo yabantu ngokubatholisa amanzi ahlanzekileyo.
Udubo lwesihudo seTyphoid lubangelwa ligciwane lohlobo lwe “ Salmonela Typhi ”.lokhu kwenzakala ngenxa yokukweswelakala kwamanzi ahlanzekileyo.Abezempilakahle bathi imikhuhlane yesihudo okufana le typhoid ibingavamanga kuminyaka edlule.
Kodwa uhulumende weZimbabwe lozulu weHarare bethukile lapho kuqhamuka umkhuhlane wesihudo se typhoid nyakenye emizini ebalisa i Dzivarasekwa kanye leKuwadzana.
Ngenxa yokuba umkhuhlane lo uyathelelanwa, ususabalale emalokitshini angamatshumi amabili lasikhombisa aweHarare.
Kubika intathelizindaba yeStudio 7 uMavis Gama osethulela lolu daba eseHarare.
Udaba lukaMavis Gama lomkhuhlane weTyphoid


text:
‘Basahlukunyezwa emapulazini’Comment on this story
SIMPHIWE NGUBANE
UHULUMENI usengcupheni yokuvukelwa ngabasebenzi basemapulazini uma kuwukuthi akalusukumeli udaba lokuhlukunyezwa kwabo ngumqashi oqhubeka nokucindezela amalungelo abo.
Lokhu kushiwo nguNobhala womfelandawonye wezinyunyana i-Cosatu KwaZulu-Natal, uMnuz Zet Luzipo, ngemuva kwesigameko sengozi kagandaganda ophelelwe ngamabhuleki wabulala abasebenzi ababili kwalimala inqwaba.
Abasebenzi abasinde kule ngozi basola abaqashi babo ngokubagibelisa ngenkani isigadla ebesidonswa ugandaganda onenkinga yokunqanyukelwa amabhuleki. Baphinde batshela leli phephandaba ukuthi baholelwa amakinati njengoba iningi labo lihola u-R57 ngosuku.
Uthe bathwele kanzima abasebenzi basemapulazini nabasebenza ezingadini eNingizimu Afrika okubonakala uhulumeni ezithela ngabandayo ukusombulula izikhalo zabo.
“Izikhalo zabasebenzi basemapulazini nabasebenzi basengadini ezokuthi basathola ukuhlukunyezwa, hhayi nje kuphela njengabasebenzi kepha kucindezelwa ngisho ilungelo lakhe lobuntu. Lokhu akwamukelekile. Kumele kuqhanyukwe nekhambi lale nkinga ngoba kuzogcina sekwenzeka into efuze ebiyenzeka eWestern Cape,” kusho uLuzipo.
Abasebenzi basepulazini elitshala amagilebhisi, eDe Doorns eWestern Cape, bangenele isiteleka esinodlame bavala thaqa umgwaqo ngamathayi avuthayo, bantshontsha ezitolo, bashaya amaphoyisa ngamatshe.
Lesi siteleka sesidonse amasonto amabili kunganyakazi emgwaqweni onguthelawayeka u-N1 kuleya ndawo njengoba abasebenzi befuna ukukhushulelwa amaholo bahole u-R150 ngosuku. Khona izolo kuqubuke udlame amaphoyisa edubula abasebenzi abebebhikisha.
UNgqongqoshe wezabaSebenzi, uNkk Mildred Oliphant, esitatimendeni uthe ufuna ukuguqula eminye yemithetho elawula ukusebenza emapulazini. Njengamanje umqashi ugunyazwe ukuthi aholele umsebenzi imali engu-R70 kuya phezulu ngosuku. Lokhu kungase kubuyekezwe ngemuva komhlangano ungqongqoshe azoba nawo nazo zonke izinhlaka ezithintekayo.
“Ngemuva kokuhlola esikwenzile emapulazini sithole ukuthi abanye abaqashi baholela abasebenzi babo imali eyevile kunebhalwe phansi lokhu sikushayela ihlombe,” usho kanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC— Amalunga enhlanganiso yeWoza atshengisele koBulawayo ngoLwesibili esola ukuhlukuluzwa ngamapholisa kwabotshwa ilunga elilodwa.
Inhlanganiso le ithi amalunga ayo angamatshumi ayisithupha lambili (62) afole esiya emawofisini ogatsha lweJomic ukuyatshiya ugwalo olusola ukuhlukuluzwa kwawo ngamapholisa kunsukwana ezedluleyo.
Esuka lapho ahambe enkambeni yamapholisa iRose Camp lapho okufike kwabotshwa khona uNkosikazi Christine Ndlovu esetheswa icala lokuba lapho abengamelanga abe khona, i-trespassing.
Inhlanganiso yeWoza, yona ekhankasela amalungelo abantu ikakhulu awabesifazana, isole kakhulu isehlakalo lesi.
Isiphathamandla salinhlanganiso uNkosazana Magodonga Mahlangu utshele iStudio 7 ukuthi bazaqhubeka betshengisela kungelani lokuhlukuluzwa kwabo ngamapholisa.


text:
UBobe akayingeni indaba yokushiya iBlack LeopardsComment on this story
MTHOKOZISI MNCUSENI
UHLELA ukugugela kuBlack Leopards ukaputeni wayo uMongezi Bobe osehole leli qembu njengesibani elisusa kuNational First Division (NFD) waze walifaka lapho kunoju khona ku-Absa Premiership.
Lokhu kushiwo nguyena lo mdlali obegqame cishe ukubedlula bonke kuLeopards kumasizini amabili edlule. Lokhu sekwenze amaqembu e-PSL amzingela uthuli lo kaputeni okwazi ukuqhamuka kuyona yonke inkundla uma edlala. UBobe ufunwa yiMoroka Swallows nePlatinum Stars.
UBobe (31) uthe akayena umuntu obakhohlwayo abamenzela okuhle okwenza angaziboni eshiya kuLeopards emcoshe elaxaziswe okwenyongo yenyathi yiMpumalanga Black Aces ngo-2008.
“Kuyangikhuthaza ukunconywa engikuthola kubalandeli nakubadlali bakwamanye amaqembu. Engikwenzayo ngikubona kuyindlela ekahle yokukhokhela usihlalo weLeopards (uDavid Thidiela) onginike umsebenzi ngingenalutho. Angiyi ndawo,” kusho uBobe.
“Ngiyazi ukuthi akhona amaqembu afaka izicelo ngami kodwa yimina engiyalela abaphathi bami ukuthi bangalaleli lutho ngoba nginesifiso sokugugela kuLidoda Duvha.”
UBobe usenenkontileka yonyaka owodwa ekuleli qembu futhi uyafunga ukuthi uzophinde ayivuselele.
Lo mdlali uveze nokuthi uhlela ukuhlala phansi noThidiela baxoxe ngekusasa lakhe uma esewabeke ethala amakhokho.
“Nginesiqiniseko sokuthi ngeke abe nenkinga usihlalo uma ngimcela ukuba angiphendlele isikhundla eqenjini uma izinsuku zami zokugijima enkundleni seziphelile njengoba sekusondele.”
ILeopards izobhekana ne-Al Merreikh yaseSudan ku-Last 16 yeConfederations ngoJuni 29.
Ebuzwa ngesimo esifana nesangonyaka odlule abazithola bekusona lapho kufanele balinqamule phakathi ikhefu labo ukuze bezoqala amalungiselelo eConfederations Cup, uthe izinto zihlukile kulokhu.
Ngalesi sikhathi ngesizini edlule iLeopards ibidlala eyama-Play Offs abezocacisa ngeqembu elizokhushulelwa esigabeni esikhulu okwenze yaba nesikhathi esincane ukuzilungiselela ukudlala kuPremiership okubonakale ngokuthi iphunyuke sekuvalwe amehlo ezembeni kule sizini esanda kusongwa.
“Asikhathazekile neze. Iqiniso wukuthi siyakujabulela ukuhamba ibanga kuConfederations Cup ngoba lokhu kuqinisa abadlali bethu ukhakhayi. Ukube kuya ngabadlali ngabe bavale isonto elilodwa okuyizinkomba zokuthi bazimisele kangakanani ngalo mqhudelwano. Ngesizini ezayo sizobe siyiqembu eliqine kakhulu kunaleli ebesiyilona kule edlule ngenxa yokudlala kuConfederations Cup,” kusonga lo mdlali osaphumule nomndeni wakhe eRandfontein, eGoli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Izikhukhula zibulale 30 eMozambique
2013-02-12 07:30
Maputo - Kushone abantu abangu-30 ezikhukhuleni kulezi zinsuku ezimbalwa ezedlule, enyakatho neMozambique, kusho izikhulu zendawo.
U-Amancio Nhantumbo weMozambique National
Disaster Management Institute (INGC) uthe ukushona kwabantu kwenzeke esifundazweni iNampula kanti kudalwe kakhulu "ukugwiliza, isifo sohudo nombani".
Zibalelwa ku-2 000 izindlu ezicekeleke phansi kuleya ndawo,kusho i-INGC, kanti izinkulungwane zabantu zikhosele ezindaweni zesikhashana.
Eningizimu neMozambique, izikhukhula zibulale abantu abangu-105 kwathi abangu-150 000 basala dengwane kulezi zikhukhula ezaqala ngo-Okthoba.
- Landela
IzindabaNews24 kuTwitter
- Sapa-DPA


text:
Uzoba muncane umhlabakhefu kuBafana
2012-12-25 12:02
Johannesburg - Sizoba sincane kakhulu isikhathi sokuphumula kubadlali beBafana Bafana kanjalo nakumqeqeshi uGordon Igesund njengoba kumele bazilungiselele i-Africa Cup of Nations, kubika iKickOff.com.
Isikhathi siyamphelela u-Igesund, njengoba iSafa iveze ukuthi uzoba nekhempu eyisiphesheli kusukela ngoDisemba 27-30 eGoli ngaphambi kokumemezela isikwati se-Afcon.
U-Igesund uzimisele ngokuhlola isimo sikaKatlego Mphela,
Benni McCarthy, Thulani Serero noBernard Parker kule khempu.
“Ngokohlelo lwethu, bonke abadlali beBafana Bafana kulindeleke ukuthi babe sekhempini ngoJanuwari 2 ukuzilungiselela i-Africa Cup of
Nations," kusho oweSafa uMahlomola Morake.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone amakhulu amavukelambuso eMali - Umbiko
2013-02-06 14:03
Gao - Amasosha aseFrance atshalwe eMali, asebulale amakhulu amasosha amelene nohulumeni wezwe laseMali, kanti imibiko ithi kusukela ngenyanga kaMashi, abaseFrance bazoqala bahoshe izinyawo.
UNqongqoshe wezokuVikela uJean-Yves Le Drian uthe ukungenelela kwamasosha aseFrane kwezinsuku ezingu-26 kushiye phansi izidumbu zamakhulu amavukelambuso akade ebambe impi ngasemngceleni ongenela e-Algeria.
UMnyango uthi abaningi bashone ngesikhathi amasosha aseFrance ehlasela esemoyeni, ebhekise emotweni ebithwele izikhali ebezibhekiswe emadolobheni iKonna neGao.
IMali thi ishonelwe ngamasosha angu-11 kusukela kwaqala impi, kwalimala amanye angu-60 ngesikhathi itholene phezulu eKonna, ngenyanga eyedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kutholakale umbungu eBenoni
2012-05-02 07:14
Johannesburg - Owesilisa ohlala emgwaqeni uzithele embungwini ngesikhathi ethi uziphantela ukudla emgqonyeni kadoti eBenoni, kusho abezimo eziphuthumayo.
Okhulumela i-ER24 uDerrick Banks uthe le ndoda ibe isimisa imoto yabezimo eziphuthumayo.
“Abosizo lokuqala bathole lo mbungu okukholakala ukuthi ubusunezinyanga ezinhlanu," kusho uBanks.
Lo mgqomo ubusekhoneni likaTom Jones noVictoria Street, ngasenxanxatheleni yezitolo.
Lo mbungu ubusushonile ingasekho inti abangayenza, kusho uBanks.
- Landela
IzindabaNews24 kuTwitter
- SAPA


text:
Ababoshwe naseGauteng abangondli- DA
2012-07-12 16:35
Johannesburg - Uhulumeni waseGauteng kumele uqinikelele ukuthi ubamba bonke obaba ababalekela isondlo, kusho iqembu iDemocratic Alliance esifundazweni.
"UNdunankulu uNomvula Mokonyane kumele akhombise ukuzinikela ekwenzeni ngcono ikusasa lezingane, kumele aqinise umthetho, obaba abangondli ababanjwe bakhokhiswe ngenkani," kusho okhulumela i-DA uPatricia Mokgohlwa.
NgoLwesine kubikwe ukuthi kuboshwe obaba abangu-83 esifundazweni iWestern Cape, ekade bebalekela ukondla.
Inhloko eMnyangweni wezobuLungiswa uHishaam Mohamed uthe ukulandelwa kobaba kuyasiza ukubaphoqa ukuthi babhekane nomsebenzi wokunakekela izingane zabo.
"Uhulumeni kumele asebenzise zonke izinsiza ezikhona ukuqinisekisa ukuthi abesifazane bayalekelelwa ekukhuliseni izingane," kusho u Mokgohlwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sizovela enkantolo isikhulu eKZN
2012-08-13 12:03
Durban - Isikhulu eMnyangweni wezeMfundo KwaZulu-Natal esisebenza njengomabhalane, sizovela ngaphambi kweNkantolo yeMantshi eNtuzuma, mayelana necala lokukhwabanisa kanye nokugwazisa, kubika iNewswatch.
Isikhulu lesi kuthiwa sasiza uthisha thizeni ukuthi athole imali engu-R200 000 emnyangweni, sase sifuna ukukhokhelwa isamba esingu-R100 000.
Okhulumela umnyango uMuzi Mahlambi uthe isikhulu lesi besithumelela uthisha imilayezo esabisayo, sizama ukumphoqa ukuthi akhokhe le mali.
UMahlambi uthe umabhalane uboshwe ngoLwesihlanu, wagqunywa esitokisini.
"Ungqongqoshe womnyango ufuna ukuthumela umlayezo ocacile kubasebenzi, ongukuthi angeke umnyango umelane nenkohlakalo," kusho uMahlambi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Lihlomele ngayo yonke indlela iqwhaComment on this story
SIMPHIWE NGUBANE
KUVAME ukuba nzima ukunikeza umshayeli izeluleko zokuthi ashayele kanjani uma izulu likhithikile noma kuneqhwa ngoba isimo esinjalo asijwayelekile emigwaqeni yaseNingizimu Afrika.
Ngesonto eledlule ngesikhathi imigwaqo imbozwe yiqhwa kukhombise ukubaluleka kwesidingo sokucobelelana ngamasu okushayeli ezimweni ezifuze lezi.
Imigwaqo engothelawayeka nemincane ibimbozwe yiqhwa okwenze kwaba yingozi ukushayela. Kuba yingozi kakhulu uma iqhwa selincibilika lokhu okwenza imigwaqo ibe manzi kubenzima ukulawula imoto.
Ngezansi ngezinye izexwayiso ezikhishwe ngochwepheshwe bezimoto nemigwaqo ezingasiza abashayeli ezimweni ezinjena.
1. Uma imoto ishelelela, nciphisa kancane ku-accelerator bese ubhekisa amasondo angaphambili lapho ishelelela ngakhona.
2. Qinisekisa ukuthi amathayi akho awayona impandla.
Amanye amazwe izimoto zisebenzisa amathayi abizwa ngokuthi i-chain or snow chain okwazi ukuwasebenzisa emigwaqeni esheleleyo.
Lokhu kuyihaba emigwaqeni yakuleli. Khumblula ukuthi nawo lamathayi angashelela uma kuneqhwa.
Qiniseka ukuthi ama-brakes asebenza kahle futhi axhunywe kahle futhi ayabambisisa
Anti-Lock Brakes – Cindezela amabhuleki kusukela iqala ishelelela imoto kuze kube iyama. Kungenzeka uyizwe idlikizela, unganaki lokhu kujwayelekile.
No Anti-Lock Brakes – cindezela amabhuleki kodwa uqinisekise ukuthi awuwalokhi amasondo. Dedela bese ucindezela amabhuleki futhi. Thatha lokhu njenge – “mechanical ABS”
3. Gcina amawindi akho ehlanzekile ngokuthi uncibilikise iqhwa, futhi ama-windscreen wipers asebenza kahle.
Sebenzisa okuthile okungacijile ususe iqhwa emawindini noma ngabe uhamba ibanga elifushane. Inkungu engaphakathi emotweni ingasuswa kalula ngokuthi uvule i-vent windows.
4. Qaphela amaloli noma izimoto ezisuke zikhucucula iqhwa emgwaqweni. Zivame ukuphayipha amalambu zixwayisa, ngakho qaphelisisa uma uzidlula emgwaqweni.
5. Shiya igebe elikhulu phakathi kwakho nemoto oyilandelayo.
6. Susa imoto ngegiya eliphansi futhi unciphise ku-accelerator uma ushayela ezimweni zomgwaqo ezingezintshe.
Amanye amaphuzu angenhla akhishwe uMqondisi oMkhulu kwa-RAC Driving Solutions, uMnuz Eugene Herbert.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
Izakhamuzi zezigaba zeMashonaland zithi kukhanya inkuthazo yenkokheli zezombusazwe yokuthi kungabi lodlakela akhanya engalalelwa ngoba ukwethuselwa lokuhlukuluzwa ikakhulu ngabasekeli beZanu PF sekufike esibangeni esesabekayo.
Emangweni we Chipfunde izakhamizi ezisekela ibandla leMDC zibikwa zingasavunyelwa lokusebenzisa izigayo njengendlela yokuzihlukumeza.
Kuthi esigabeni seManicaland abakubutho babikwa beyibo abathwalise izakhamizi nzima. Uhulumende ubikwa esithi uthumele amabutho ukuthi avikele eleZimbabwe kubahlamuki benhlanganiso yeRenamo abe Mozambique ukuthi bengangeni elizweni.
Kodwa ingcwethi ecubungula ezombusazwe njalo engunobhala oqoqa inhlelo zebandla leMDC elikhokhelwa nguMnu. Welshman Ncube, uMnu. Qhubani Moyo uthi kukhanya ibutho lithunyelwe esigabeni seManicaland njengendlela yokuhlukuluza uzulu.
Ingxoxo loMnu. Qhubani Moyo


text:
WASHINGTON DC—
Izakhamizi ze Gwanda esabelweni se Matabeleland South zithi sezitshiywe phandle kohlelo lwe Gwanda Community Share Ownership Trust olusungulwe nguMongameli Robert Mugabe nyakenye ngoNkwenkwezi.
Asungulwe aba manengi ama Community Share Ownership Trust Schemes kwele Zimbabwe nyakenye nguhulumende. Kodwa kubikwa kulokudonselana kunhlelo lezi elizweni lonke abunjwa phansi kohlelo lweIndigenization.
Umnu. Thandeko Zinti Mnkandla omele iGwanda North edale lephalamende uthi isikhwama semali le sesiqanjulwe libandla le Zanu PF.
IGwanda Community Share Ownership Trust ilezigidi ezilitshumi zamadollar - $10 million. Sekulenhlelo ezibikwa zisenziwa endaweni ezinengi kungakhulunyiswana lezakhamizi.
Umnu. Mnkandla uthi lokhu kwenziwa ngabomo libandla le Zanu PF elidinga ukuvotelwa nguzulu kukhetho oluzayo.
Ingxoxo Esiyenze LoMnu. Thandeko Zinti Mnkandla
Umnu. Buletsi Nyathi isakhamuzi se Gwanda uthi ababona ngohlelo lolu abaku Gwanda indigenization board kabadlelani lozulu.
Ingxoxo Esiyenze loMnu. Buletsi Nyathi
Induna ye Matshetsheni uMbiko Masuku uthi inhlelo lezi zenziwa yi board le ibambisana lozulu le Gwanda Rural District Council.
Ingjxoxo Esiyenze Lenduna uMbiko Masuku


text:
Ingumpetha ekongeni eyakwa-BMWComment on this story
INTATHELI YEZEZIMOTO
UMA uhamba nge BMW 530d kumele wazi ukuthi uhamba ngemoto eyonga kakhulu ukwedlula ezinye kuphethiloli.
Le moto iyona edle umhlanganiso emncintiswaneni walo nyaka i-2012 Total Economy Run ebibanjelwe eWhite River eMpumalanga ngempelasonto esiphuma kuyo.
Enye imoto yakwa BMW ezibonakalisile kulo mncintiswano ngokonga kube i-BMW 320d enezinyanga eziyisishagalolunye kuphela yethuliwe emakethe yezimoto.
Kule minyaka engu 36 edlule iTotal Economy Run kuselokhu kuyiyo ethathwa njengomncintiswano ongachemile futhi othembekile lapho kukalwa khona izinga le moto ekusebenziseni uphethiloli eNingizimu Afrika.
I- BMW 530d ibincintisana nezinye izimoto ezintathu esigabeni sayo kodwa yona ikhombise ukonga ngoba ngebanga lika 100km isebenzise kuphela amalitha angu 6,6 kadizili, kwase kuthi iBMW 120d nayo ebincintisana nezinye izinhlobo ezintathu zezimoto yona yakwazi ukusebenzisa amalitha angu 5,2 kadizili ngebanga lika 100km.
Le BMW uzokhumbula ukuthi iyona ephuma nenjini eyi straight-six turbodiesels, kanti ngonyaka odlule idle umhlanganiso iqokwa njengemoto yonyaka kuleli yi Wesbank South African Guild of Motoring Journalists (SAGMJ) Car of the Year.
Injini engu 3.0-litre ye-BMW 530d ikhiqiza amandla afinyelela ku 180 kW kanye ne-torque engu 540 Nm.
Akubuzwa ukuthi amandla ebhubesi lawa ongeke nangengozi wayithatha le moto wayinika umuntu osafunda ukushayela, ngoba kuba ukushaya ukhiye ufake igiya eliya phambili uyizwe ukuthi ifuna ukugxuma.
Ijubane layo eliphezulu ligcina ku 250 km/h, kanti iphuma no-gearbox ongu 8-speed ongumshini ozishintshayo.
Imoto yesibili yakwa-BMW edle umhlanganiso inenjini engu 2.0-litre isebenzisa udizili kanye namandla angu 135 kW ne-torque efinyelela ku- 380Nm. Ijubane eliphezulu kule moto lifika ku-228 km/h.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Aliphilile kahle isosha elabulala 16
2013-01-18 14:06
Tacoma – Isosha laseMelika elithweswe icala lokubulala abantu abangu-16 e-Afghanistan, ngaphambi kokuba libulale, kwatholakala ukuthi liphethwe yi-Post-traumatic stress disorder (PTSD) okuyisifo esilimaza ingqondo, kusho ummeli walo ngoLwesine.
Abashushisi bafuna lithole isigwebo sentambo.
URobert Bales usolwa ngokudubula abulale izakhamuzi, iningi lazo okwakungabesifazane nezingane, ngesikhathi kunemibhikisho ehambisana nodlame esifundazweni saseKandahar ngoMashi wangonyaka odlule.
Ukuveza ukuthi uBales watholakala enesifo i-PTSD kulandela ngemuva kokuba ummeli phambilini watshela ijaji ukuba balungiselela ukuzilandulela ngokungaphili kakhe ngokwengqondo kukaBale.
IJaji uColonel Jeffery Nance, lithe ukuzilandulela ngalolu hlobo kuzodinga incwadi yokuhlolwa kwengqondo esemthethweni kanti futhi uzoyalela ithimba elizimele lodokotela ukuba libhekisise isimo sengqondo kaBale.
- Landela
IzindabaNews24 kuTwitter
- Reuters


text:
Abathathu baboshelwe ukweba imfuyo
2012-10-10 14:37
Johannesburg - Amadoda amathathu aseGa Mothapo, aboshiwe ngesikhathi ebanjwa eqhuba imfuyo eyebiwe, engaba yinani lika-R40 000, kusho amaphoyisa aseLimpopo.
Amadoda lawa aboshwe ngemuva kokuthi amaphoyisa elunywe indlebe, kusho uConstable Moses Molepo.
"Kusolakala ukuthi abasolwa bebesabeka uphawu kule mfuyo eyebiwe eGa Mothapo, yonke ibifakwe evenini.
Abasolwa abaneminyaka ephakathi kuka-26 no-27 ubudala, bazovela ngaphambi kweNkantolo yeMantshi yaseMankweng, ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ezinye izindaba...
Afrika...
Sikhula ngesivinini isibalo sabantu abashonayo kusukela kwabheduka i-Ebola ezweni iSierra Leone, kusho izibalo ezithi kushona okungenani abantu abangu-20 ngosuku.
UMengameli waseZambia uMichael Sata usaqhubeka nokugqigq odokotela kulandela ukuba ntekenteke kwesimo sempilo yakhe osekuholele ekutheni angabonakali emphakathini.
ISynagogue Church of All Nations ithi sekuseduze kubuyiswe izidumbu zabantu baseNingizimu Afrika abashona kuwa isakhiwo sebandla esihlala izivakashi eLagos.


text:
Bafisele iSilo unwele oludeComment on this story
INTATHELI YESOLEZWE
UNDUNANKULU waKwaZulu-Natal uDkt Zweli Mkhize usehlanganyele nesizwe sonke ukuhalalisela iSilo samaBandla njengoba namhlanje sigubha usuku lokuzalwa.
Namahlanje uHlanga loMhlabathi luhlanganisa iminyaka engu-64 ubudala kanti luzogubha lolu suku ngokuthi luhlanganyele nabantu abadala esigodlweni kwaLinduZulu .
UMkhize uthe kuyintokozo njengesifundazwe ukuthi iKwaZulu-Natal ibusiswe ngokuba neSilo esesiphile isikhathi eside kangaka .
“Kule minyaka esidlulile iNgonyama yethu ikhombise obukhulu ubungani nokumela ngenhlonipho isizwe samaZulu kubantu bakwamanye amazwe abasuke bevakashele lesi sifundazwe nokwenza bahambe besathokozile futhi bengawuvali umlomo ngaso,” kusho uMkhize.
Imiyalezo yokufisela iSilo usuku oluhle ibisalokhu ingene njalo iqhamuka nhlangothi zonke lapho kuhahaliselwa ukuhlanganisa kwaso iminyaka engu-64.
ISilo singesokuqala emlandweni kaZulu ukubusa iminyaka engaphezulu kuka-40 kusuka kokhokho baso abadala oSenzangakhona noShaka nabanye ababubeke ebalazweni ubukhosi bakwaZulu.
Kwenzeka lokhu nje kuzothi ngo-2016 isizwe samaZulu sihlanganise iminyaka engu-200 saba khona kusuka emandulo.
ISilo siphinde sinconywe kakhulu ngeqhaza laso elikhulu esilibambile ekulwisaneni nezifo phakathi kwazo okubalwa igciwane lengculazi nokunye okukhubaza isizwe nabantu abasha.
Njengamanje kuseyiso sodwa esisathola ukuhlonishwa okwehlukile njengoba ezifundazweni zaseNingizimu Afrika yisona kuphela esinethuba lokuvula isiShayamthetho sesifundazwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubulawe ibhungu eKapa
2013-01-17 10:01
Cape Town - Kudutshulwe kwabulawa ibhungu e-Ottery ngoLwesine ekuseni, kusho amaphoyisa aseWestern Cape, kanti kusolwa umbango wamaqembu ezigelekeqe.
"Ngingasiqinisekisa lesi sigameko, kodwa imininingwane izolandela,"
kusho uCaptain Frederick van Wyk.
Ikhansela le-ANC uMajidie Abrahams, nobesendaweni yesehlakalo, uthe lo mfana ubeyothenga isinkwa ngesikhathi edutshulwa phambi kwakubo ngaseLotus High School.
"Isidumbu sakhe sisadindilize lana kanti nezingane azisakwazi ukuya esikoleni ngenxa yokwesaba," esho.
"Lesi sigameko sihlobene nodlame lwamaqembu ezigelekeqe njengoba kubangwa indawo yokudayisa izidakamizwa."
- Landela
IzindabaNews24 kuTwitter
- SAPA


text:
Akucatshangelwe izisulu - Ndebele
2012-12-06 16:40
Johannesburg - Izisulu zobugebengu kumele zicatshangelwe kakhulu nguMnyango wezamaJele, kusho uNgqongqoshe woMnyango uSibusiso Ndebele, ngoLwesine.
"Uhlelo lokuxhumanisa isiboshwa nesisulu lwenzelwe ukuthi kusizakale naso isisulu esisuke sihlukumezekile,” kusho ungqongqoshe ekhuluma eKwaZulu-Natal.
"Kumele iziboshwa nazo zinikwe ithuba lokukhuluma zizicelele zona uxolo ziphinde zibone amacala azo.”
UNdebele uthe lolu hlelo lungasiza ekutheni kuncishiswe isibalo sabantu abagwetshwayo kuphinde kwakhiwe kangcono amakhaya.
Uthe izigilamkhuba eziningi zivela emakhaya ahlaselwe yindlala, ukungasebenzi kanye nokushoda kwabantu abakwazi ukushaya imithetho
"Ukuhlumelelisa izimilo akusiwo umsebenzi woMnyango nje owodwa, kungumsebenzi wezinhlaka eziningi,” kusho uNdebele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone 11 engozini yendiza
2012-12-06 14:02
Pretoria - Abantu abangu-11 abebesendizeni yombutho wezempi ephahlazeke ezintabeni eDrakensberg, kuqinisekiswe ukuthi bashone bonke, kusho uMnyango wezokuVikela ngoLwesine.
Okhulumela lo Mnyango uyiphikile imibiko yokuthi laba bekuyithimba lezempilo ebelilibangise ekhaya likalowo owayengumengameli uNelson Mandela.
"Kule ndiza bekukhona abasebenzi abayisithupha nabagibeli abayisihlanu kanti abekho abasindile," kusho uMnyango esitatimendeni.
Indiza iC-47 Dakota isuke enkambini ePitoli ngoLwesithathu kanti ibilibangise eMthatha, e-Eastern Cape ngesikhathi iduka ngenxa yesimo sezulu ebesingesihle, kusho uMnyango.
Odokotela abangaphansi kwalo mbutho abanakekela impilo kaMandela bajwayele ukuhamba ngalo mgudu uma beya emzini kaMandela, eQunu.
- Landela
IzindabaNews24 kuTwitter
- Reuters


text:
Baboshelwe izidakamizwa e-Eldorado Park
2013-01-24 12:03
Johannesburg - Kuboshwe abantu abayisikhombisa abasolwa ngokuba seqenjini elingongqondongqondo kwezokushushumbiswa kwezidakamizwa e-Eldorado Park, ngaphandle kwaseSoweto.
"Sekuphele isikhathi esilinganiselwa ezinyangeni eziyisishiyagalolunye sibalandela. Uphenyo lwaqala ngemuva kwesikhalo samalungu omphakathi, laba bebeshushumbisa iCAT (methcathinone),
tik (methamphetamine) kanye ne-cocaine," kusho okhulumela oKlebe uCaptain Paul Ramaloko.
URamaloko uthi abantu ababoshiwe baseminyakeni ephakathi kuka-21 no-70 ubudala, bonke bashaqwe emakhaya abo.
Amaphoyisa asathungatha abanye abasolwa abahlanu, ekuthiwa bathengisa izidakamizwa eSoweto nase-Eldorado
Park.
URamaloko uthi uphiko loKlebe seluvale "amafemu" ekuhlanganiswa kuwo izidakamizwa kwaboshwa nabanye abantu abaningi, abasolwa laba bazovela ngaphambi kweNkantolo yeMantshi yaseProtea ngoMsombuluko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kwakumele angaboshwa uTaylor - Ijaji
2012-11-26 07:29
Amsterdam - Lowo owayengumengameli waseLiberia uCharles Taylor kwakungamele aboshwe ngenxa yokuthi babungekho ubufakazi obanele obumbophezela emacaleni abekwa wona, kusho ijaji elaliyingxenye yokushushiswa kwakhe likhuluma nephephabhuku elithize.
UJaji Malick Sow ugxeke indlela leli cala elasingathwa ngayo nangemigudu eyaholela ekuthathweni kwesinqumo.
UTaylor, 64, waba ngumengameli wokuqala ukugwetshwa enkantolo yomhlaba ngamacala athinta isizwe kusukela ngecala lamaNazi ngeWorld War 2.
Wagwetshwa iminyaka engu-50 esezikhindini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
WASHINGTON DC—
Umphathintambo wezabatsha uMnu Savior Kasukuwere seyethule izinqumo ezibamba ngamandla inhlanganiso zabatsha ukuthi zibe ngamalunga eZimbabwe Youth Council njalo zingaze zemukela izipho loba uncedo lwemali.
Izinqumo lezi zifakwe kugwalo lwezaziso zikahulumende, iGovernment Gazette mhlaka 18 ngoZibandlela, kodwa zivezwe ngoMvulo yinhlanganiso ecubungula ezemithetho lendaba zephalamende, iVeritas.
Izinqumo lezi zithi njalo inhlanganiso zabatsha zonke kumele zihlawule imali yama levy kuZimbabwe Youth Council ngomnyaka mhlaka 15 ngoNhlolanja.
Kumele njalo zazise ikhansili le ngendleko zazo kanye lemisebenzi yazo.
Inhlanganiso yabatsha eyeNational Youth Development Trust isole kakhulu izinqumo lezi isithi kazikho emthethweni njalo zephula ilungelo labo lokusebenza bekhululekile kungela migoqo.
Umqondisi walinhlanganiso uMnu Liberty Bhebhe uthi bazakuya emthethwandaba ukuyaphikisa izinqumo lezi.
Ingxoxo LoMnu LIberty Bhebhe


text:
Ayaphila amasosha akuleli aseDRC
2012-11-22 07:26
Johannesburg - Awekho amasosha aseNingizimu Afrika abe yingxenye yempi equbuke phakathi kwamasosha kahulumeni waseDemocratic Republic of Congo namavukela mbuso eqembu iM23, kusho abeSA National Defence Force (SANDF).
"AbeSANDF bayayichitha imibiko ethi amasosha aseNingizimu Afrika abe yingxenye yempi eqhubeka nabeqembu iM23," kusho uBrigadier General Xolani Mabanga.
"Umbutho ufuna ukwazisa imindeni, amalungu eSANDF kanjalo nohulumeni ukuthi awekho amalungu eSANDF asenkingeni."
UMabanga uchaze isimo saseDRC wathi sishubile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC— Inhlanganiso ebona ngokulondolozwa kwelungelo labathengi eye Consumer Council of Zimbabwe (CCZ) ithi izitolo sezikhweze intengo yenyama, impuphu lokunye zisenzela ukthola inzuzo enkulu ngesikhathi sekhisimusi.
ICCZ ithi izitolo zikhweze intengo yomgodla wempuphu olesisindo se 20kg ngedollar yafika kumadollar alitshumi lanye - $11.00.
IConsumer Council ithi intengo ye margarine layo ikhuphuke ngamasenti edlula alitshumi-11c.
Inhlanganiso le iphinde yathi intengo yamatamatisi, ikhabitshi lesepa yokuwatsha yehle kancane kwathi-ke intengo yesinkwa, amahlamvu etiye lokunye kayizange iguquke.
Uzulu uzonde okwamagama ngokukhuphuka kwentengo yenyama lempuphu esithi lokhu kwenziwa yizitolo ezingacabangi lokuthi impahla le yenziwa njani.
Umnu. Njambakulwa Mwembe owe Dete esabelweni seMatabeleland North, okade esiya e-Democratic Republic of Congo sikhuluma laye, uthi izitolo kumele zime ukuthwalisa uzulu nzima.
Umnu. Joshua Ncube osebenza eGoli uthe okwenziwa yizitolo kuzabangela ukuthi bathenge impuphu emazweni ngemali ephezulu.


text:
Amapholisa Angena Ngamandla Emahofisini eZESN
Amapholisa la abikwa abedinga izisebenzi zalinhlanganiso ezivela kwamanye amazwe ezisebenza zingelamaphepha ezinika limvumo.
Sithandekile Mhlanga
19.02.2013 17:19
WASHINGTON—
Amapholisa angene emahofisi enhlanganiso ezimeleyo ebona ngenhlelo zokhetho eye Zimbabwe Election Support Network, i-ZESN eHarare ngolweSibili ekuseni athatha amaphepha aqakathekileyo alinhlanganiso.
Igqwetha elimela i-ZESN uMnu. Harrison Nkomo utshele iStudio 7 ukuthi amapholisa angene ngamandla kumahofi la, ebulala ingxenye yomduli oduzane lentubeni.
Ungezelele wathi amapholisa la athi abedinga izisebenzi zalinhlanganiso ezivela kwamanye amazwe ezisebenza zingelamaphepha azinika limvumo.
UNkomo uphinde wathi amaphepha athethwe kulinhlanganiso asiwe enkambeni ye Harare Police Central Station njalo kwesatshelwa ukuthi engasetshenziswa ukwethesa amalunga alinhlanganiso icala.
Kubikwa kungabotshwanga muntu kulesisehlakalo njalo iStudio 7 ayenelisanga ukukhuluma lamapholisa ngaloludaba.
Eminye imbiko njalo ithi kulabantu abangaziwayo abangene emahofisini eZESN ngolwesibili njalo eMasvingo, bathatha imitshina yama computer lokunye.
UMnu. Effie Dlela-Ncube, umgcinisihlalo womanyano wenhlanganiso ezizimeleyo owoNational Association of Non-Governmental Organizations, iNango, uthi kusobala inhlanganiso ezizimeleyo sezihlukuluzwa ngaphambilini kokhetho ukwenzela ukuzenqabela ukufundisa abantu ngamalungelo abo.
Ingxoxo LoMnu. Effie-Dlela Ncube


text:
IDrum iyalelwe ukuba ixolise
2013-02-20 07:37
Johannesburg - UMehluleli weZindaba uyalele iphephabhuku iDrum ukuba ishweleze kumethuli weTop Billing uBonang Matheba ngokushicilela amarekhodi akhe ezempilo ngaphandle kwemvume yakhe.
UMatheba wafaka isikhalazo ngodaba olwaphuma kuDrum ngoJulayi 19, nalapho leli phephabhuku lalilandisa ngokuxabana kukaBonanga noThemba Nkosi, odume ngelika-Euphonik, ngesikhathi befakana ezinkantolo ngecala lokushaya.
Kulolu chungechunge lwezindaba zikaBonang, kwavela nokuthi uthi akazange asikhiphe isisu, akazidli izidakamizwa kanti u-Euphonik umbophela amanqina enyathi.
UBonang ukhala ngokuthi udaba lolu lwalungadingeki ukuba lwaziwe ngumphakathi futhi lwalumbeka kabi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayikho indawo yondlovukayiphikiswa - Morsi
2012-11-30 07:26
Cairo - UMengameli wase-Egypt uMohamed Morsi, weMuslim Brotherhood, useqalile ukufaka umfutho ekushintshweni koMthethosisekelo ozoguqula izwe, ngethemba lokuthi kuzodambisa isimo njengoba abantu bevuke umbhejazane kulnadela ukuzinika amandla okulawula yonke into ezweni.
UMorsi uthe ukuzinikeza kwakhe amandla okuvimbela izinkantolo ukuba ziphikise izinqumo zakhe ukwenzela ukuthi "kube noshintsho olubonakalayo"
Lokhu-ke kuqubule imibhikisho kungakapheli ngisho iminyaka emibili kwaketulwa uHosni Mubarak.
“Konke lokhu kuzophela uma abantu bevotela uMthethosisekelo omusha," esho ngoLwesine ebusuku.
"Asikho isikhala sondlovukayiphikiswa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Umama kaMbeki weseka uZuma
2012-11-28 08:30
Johannesburg - Umangaze abaningi umama kalowo owayengumengameli uThabo Mbeki, ngesikhathi eveza ukuthi nakanjani uMengameli Jacob Zuma uzowudla umhlanganiso eMangaung, kubika iSowetan.
"Noma singayaphi siyephi, uZuma uzolithatha ihlandla lesibili," kusho u-Epainette Mbeki, nowaziwa kakhulu ngokuthi nguMaMbeki.
Ekhuluma ekhaya lakhe eNgcingwana, e-Eastern Cape, uMaMbeki uthe uma uZuma nesekela lakhe uKgalema Motlanthe, bephakanyiswa kozohola i-ANC, angahamba noZuma.
Uchaze uMotlanthe njengomholi odidayo uma ubuka izinhlelo zakhe, enezezela ngokuthi kuzoba nzima ukumeseka.
"Angimethembi uKgalema," esho. "Kunzima ukumqonda ngenxa yokuthi asikwazi akholelwa kukho. Ngakho kunzima ukwazi ukuthi uzoyiholelaphi i-ANC uma eba ngumengameli."
Yize ethi angeseka uZuma, kodwa lokho akusho ukuthi konke kuhamba kahle, uMaMbeki uthi uZuma naye unamaphutha njengawo wonke umuntu.
"UZuma uyazama ukujabulisa wonke umuntu ngendlela yokuthi uze adideke kwekumele akwenze."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
USpeedy ujabulela ukupikwa abanyeComment on this story
KUNABANTU abangashintshi indlela ababukeka ngayo yize izimfashini zifika zidlule. Umculi owangena emculweni esemncane uHarold Matlhaku abaningi abamazi ngelikaSpeedy mhlawumbe uhamba phambili ohlwini lwalaba bantu.
Kusuka ngenkathi esaqala ukuduma ngama-90’s neqembu iBongo Maffin ugqoka amabhulukwe akhe amakhulu awatebhise, isikibha esikhulu kanjalo nekepisi bese eyivala ngokugaxa ithawula ehlombe.
Ngama-90’s yayidlisa kakhulu le ngqephu nokwakuyindlela abaculi be-hip hop baseMelika ababegqoka ngayo. Yena-ke kodwa kulezi zinsuku kubonakala sengathi usalishayise ngomoya leli thawula, abantu abese beliqambe ngokuthi iSpeedy’s Towel. Yize engasishintshi isitayela sokugqoka kodwa igalelo lakhe emculweni liyaguquguquka njengoba ezwakala ezingomeni ze-afro pop, kwaito ne-house futhi angene kuzwakale kuzona. UFANELESIBONGE BENGU uxoxe nalo mculi obuye atshengise ikhono lokulingisa njengoba eseke walingisa kwiGaz’ Lami neGenerations. Ungxoxo ihambe kanje:
Ungasitshela imfihlo yakho yokuthi kungani uthanda ukugqoka ngale ndlela kusukela kudala ungashintshi?
Angicabangi ukuthi kumele ngichazele abantu ukuthi kungani ngigqoka ngale ndlela futhi ngingashintshi. Angithi umuntu unelungelo lokugqoka nanoma yini athanda ukuyigqoka? Nami ngithanda ukuzigqokela kanje futhi ngijabule.
Uke walingisa kwiGenerations waphinde washiya njengoba usubuyile futhi, kulokhu uzohlala isikhathi esingakanani?
Ngebhadi angivumelekile ukukhuluma ngezinto ezinjalo. Kwazi bani, ngingahlala amahora amabili ezayo noma ngihlale kuze kuphele unyaka. Wena nje qhubeka nokubukela le soapie.
Uma upikiwe ezingomeni zivele zibe mnandi njengekaProfessor ethi Lento, unamlingo muni?
Angazi, ngiyaphusha nje mina. Ngiyathanda ukusebenza nabantu ngoba vele uyazi uma nisebenza ngokubambisana isikhathi esiningi into iyaphumelela. Mhlawumbe nasezingomeni esizenza nabanye abaculi sisuke sibambisene nokugcina ngokuthi abantu bawuthokozele umphumela.
Mhlawumbe lokhu kungenza ungabe usayikhipha i-albhamu ethi wena?
Sobona khona. Okwamanje ngisakujabulela ukupikwa nokulingisa kwami. Angihlele lutho, uma kukhona umbono wengoma oqhamukayo ngizohlala phezu kwawo.
Kuvele izindaba zokuthi seniphinde nahlangana niyiBongo Maffin, kukhona i-albhamu eniyiphekayo manje?
Yebo sibuyelene, u-Oskido wasibizela emhlanganweni sahlala phansi savumelana. Ngicabanga nje ukuthi maduze sizoqala ukusebenza, mhlawumbe ngasekuqaleni konyaka ozayo.
Wena noSisqo (umculi we-R&B waseMelika oyilungu leqembu iDru Hill) nisengabangani?
Angisathandi ukukhuluma ngalokho (ubungani) ngoba abantu bavele bakwenze ihlaya.
Uyeza kwiVodacom Durban July?
Nakanjani ngiyeza eThekwini kule mpelasonto kwazise miningi futhi nemicimbi ezobe yenzeka yaseKalawa Jazzmee (isitebela aqopha kuso esiphethwe ngu-Oskido).
Uzoshada nini? Yena umaqondana usumtholile?
Okwamanje angikazi ngizoshada nini kodwa uma kuvela ithuba ngizoshada. Eyokuthi nginaye yini umaqondana angithandi ukukhuluma ngayo kodwa uNkulunkulu uma engibusisa ngomshado ngizoshada.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
U-Obama ugqugquzele i-Ethopia
2012-08-24 14:07
Washington - UMengameli waseMelika uBarack Obama usenxuse abaholi base-Ethiopia wathi abaseke iziphakamiso zase-Addis Ababa kukhuliswe intando yeningi.
U-Obama usho kanjena njengoba kwedlule emhlabeni uNdunankulu uMeles Zenawi, oshone ngoLwesibili.
Ekhuluma ocingweni nePhini likaNdunankulu uHailemariam Desalegn, u-Obama udlulise amazwi enduduzo kubantu bonke base-Ethiopia.
U-Obama uthe uMeles obesebuse iminyaka engaphezu kwengu-20, usebenzele kakhulu izwe i-Ethopia, elwela ukuthula nokuphepha.
Ube esegqugquzela uHailemariam osezothatha izintambo wathi kumele akhulise ubuholi e-Ethopia, kukhuliswe intando yeningi kanye namalungelo abantu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uthi angeke adalule izimfihlo u-Igesund
2013-01-08 13:01
Cape Town - Umqeqeshi weqembu lesizwe uGordon Igesund uthi umdlalo wabo neNorway wangoLwesibili ebusuku (namhlanje), uzoba yisiqalo sezinto ezintsha kwiBafana Bafana.
Umdlalo wobungani nama-Drillos, akeliswe unombolo-24 emhlabeni, ungowokuqala weBafana selokhu u-Igesund amemezela abadlali abangu-23 abazodlala kowe-Africa Cup of Nations.
Umdlalo uzokuba seCape Town Stadium, ngo-20:30.
Kuzoba nomzuzu wokuthula ngaphambi komdlalo kukhunjulwa umdlali wamabhayisikili waseNingizimu Afrika uBurry Stander, oshone ngemuva kokushayiswa yimoto eThekwini ngeledlule.
U-Igesund uthi nakuba efuna ukuwunqoba lo mdlalo namhlanje, kodwa uzimisele ngokufihla induku emqubeni ngezinhlelo ze-Afcon.
“Sifuna ukuwina nakanjani, kodwa sigxile kakhulu emidlalweni ezayo, ngakho ngeke ngigadle ngakho konke enginakho."
“Kudingeka ubonakale umehluko kunalemidlalo eyisithupha esayidlala ngisabheka abadlali, manje sengike ngasithola isikhathi sokubheka abadlali, sesiyazi lapho esibheke khona. Ngifuna ukujabulisa abantu ngomdlalo wethu, futhi ngifuna abadlali nabo badlale ngokukhululeka, kodwa lokho sizokwenza uma abalandeli benathi.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone 2 engozini eW Cape
2011-12-09 13:07
Cape Town – Kushone abafundi ababili, kwalimala abangu-11 ngesikhathi kushayisana iveni neloli emgwaqeni uBrede River Road eWorcester ngoLwesihlanu, kusho amaphoyisa aseWestern Cape.
Abashonile baphakathi kweminyaka eyisishiyagalolunye nengu-14 ubudala, okhulumela amaphoyisa, uWarrant Officer November Filander.
Lezi zingane beziya esikoleni.
Abashayeli balezi zimoto ezibandakanyeke kule ngozi nabo balimele.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Ngizolithatha ithuba lami – Ntshumayelo
2012-02-14 16:24
Johannesburg – Abadlali be-Orlando Pirates abasha, uThabo Matlaba kanye noThandani Ntshumayelo bayajabula ngokuthola ithuba lokudlala umdlalo wabo wokuqala, kubika iKickOff.com ngoLwesibili.
UMatlaba usethubeni elihla lokuwuqala umdlalo beBlack Leopards e-Orlando Stadium njengoba odlala emuva, uRuben Cloete umisiwe.
No-Oupa Manyisa umisiwe, futhi lokhu kungavulela uNtshumayelo isikhala esiswini.
"Yonke into ihamba kahle kusukela ngajoyina iPirates," ushilo uNtshumayelo. "Ngithole ithuba lokudlala imidlalo yobungane, futhi ngicabanga ukuthi ngenza kahle.
"Angazi ukuthi ngozolithola ithuba lokudlala kusasa, kodwa uma ngiyalithola, ngizolibamba ngazo zombili izandla.
"Ngiyazi ukuthi iqembu lidlala kahle, futhi banqobe imiqhudelwano, futhi angeke bakwazi ukushitsha nje, kodwa ngizolilindela ithuba lami," ushilo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kuxoshwe odokotela abebesesitelekeni eNigeria
2012-05-08 10:27
Lagos - Izikhulu eLagos, eNigeria, zixoshe odokotela abangu-788 abadube imijovo bangena esitelekeni bekhala ngamaholo kula masonto amathathu edlule, kusho isitatimende.
"Bangu-788 odokotela abebesebenzela uhulumeni abaxoshiwe eLagos ngoMsombuluko... kulandela isiteleka esingekho emthethweni abangena kusona kusukela ngo-Ephreli 16," kusho isitatimende.
Kuthiwa lokhu kuxoshwa kulandela ukuthi labo dokotela bahluleka ukuphendula ukuthi kungani bengekho emsebenzini.
Uhulumeni usuqashe odokotela abangu-373 abazovala lezi zikhala njengoba kuzoqashwa abanye kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Owesifazane udlwengulelwe ebhasini
2012-12-19 10:01
New Delhi - Iziphathimandla, izinhlangano zamalungelo abantu nezakhamuzi e-India zisashaqekile ngokudlwengulwa kowesifazane ngamadoda ayisithupha ebhasini eNew Delhi, kanti banxusa uhulumeni ukuthi athole ebenzi bokubi.
Lokhu kuqonga komsindo kuyinto engajwayelekile kuleli lizwe lapho udlame olubhekiswe kwabesifazane lujwayele ukunyathelwa ngezinyawo.
Abamaqembu aphikisayo babhikishe ngaphandle kwePhalamende befuna isigwebo sentambo kubadlwenguli.
Abafundi basenyuvesi abebewotha ubomvu bavale imigwaqo kuleli dolobha.
Amaphoyisa athi amadoda ayisithupha adlwengule isitshudeni, 23, ase asishaya nabehamba naso ngaphambi kokubakhipha ngewindi ibhasi lihamba ngeSonto.
Kuboshwe amadoda amane.
- Landela
IzindabaNews24 kuTwitter
- Sapa - AP


text:
WASHINGTON DC—
Inhlanganiso emela izisebenzi zikahulumende eye Apex Council ibe lomhlangano ngolweSine loNkosikazi Lucia Matibenga umpathintambo wezisebenzi obatshele ukuthi sokumele balungisisane bona bodwa bengakaxoxisani lohulumende ngodaba lweholo lokunye okubahluphayo.
Umnu. Sifiso Ndlovu, umqondisi we Zimbabwe Teachers’ Association uthi uNkosikazi Matibenga ubatshele ukuthi ukudonselana phakathi kwe Apex Council kubisela muva inkulumo zeholo.
Uqhubeke uNdlovu ethi uNkosikazi Matibenga ukubeke sobala ukuthi uhulumende angeke akhulumisana labantu abalwayo njengoba kungaziwa ukuthi yibaphi sibi sibili abamele izisebenzi.
Kulamacele amabili enkokheli ethi yiyo ekhokhela i-Apex Council asehluphane okwenyanga eziyisithupha ezedluleyo ebanga ukuthi yiliphi icele elifanele likhulumisane lohulumende ngeholo limele izisebenzi.
Izisebenzi zikahulumende zifuna ukuthi isisebenzi esihola imali ephansi sithole amakhulu ayisithupha amadollar- $600 ngenyanga.
Okwamanje isisebenzi esihola imali ephansi sithola phose amakhulu amathathu amadollar eMelika - $296 ngenyanga.
Ingxoxo Esiyenze loMnu. Sifiso Ndlovu


text:
Kumbedele uthisha obhalise izingane indatshana
2012-12-11 07:48
Bordeaux - Uthisha waseFrance umisiwe emsebenzini kulandela izinsolo ezithi uyalele abafundi ukuthi babhale indatshana, bezicabanga benomuzwa wokufuna ukuzibulala.
Lo thisha wasesikoleni samabanga aphakeme iMontmoreau-Saint-Cybard Secondary School, uzolazi maduzane ikusasa lakhe.
Kuthiwa utshele abafundi abaneminyaka ephakathi kuka-13 no-14 ubudala wathi ababhale indatshana.
Umbiko wephephandaba uthi abafundi batshelwe ukuthi abazicabange beneminyaka engu-18 ubudala befuna ukuqeda ngezimpilo zabo.
"Cabanga ubhale ujule ngezigameko eziholele ekutheni uthathe lesi sinqumo.
Uthisha umiswe ngemuva kwezinkonondo ezivele kubazali.
"Okulandelayo uzobatshela ukuthi ababhale ukuthi bazizwa kanjani uma bedubula ngesibhamu," kukhalaza omunye wabazali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyaliphika elokubulala owavuka umbhejazane
2012-05-01 08:13
Oakland - Owesilisa waseKorea onobuzwe baseMelika owayengunesi uwaphikile amacala okubulala abantu abayisikhombisa ngesikhathi evuka umbhejazane ekolishi lezenkolo eCalifornia.
U-One Goh, 43 -- nosedube ukudla amasonto
-- wabekwa amacala ayisikhombisa okubulala namathathu okuzama ukubulala ngesigameko sango-Ephreli 2 e-Oikos University, nokuyisikole esincane samaKhrestu e-Oakland.
Abezomthetho bathi lo wesilisa wavuka inj' ebomvu ngesikhathi isikole sinqaba ukumbuyisela imali yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Owesilisa uthe abajabulele ukushona kwezingane
2013-02-06 12:02
Johannesburg - Owesilisa abathi unobandlululo uvule amanxeba ngesikhathi ethi abantu ababhiyoze bakhumbule ngesikhathi kuminza izingane ezingu-42 ezingabelungu, ezaminza eminyakeni engu-28 edlule.
Lokhu kuvezwe yiphephandaba iThe Times, ngoLwesithathu.
UZama Khumalo, 24, utshele abangani bakhe abangu-493 ukuthi kumele kosiwe inyama kubongwe ngokushona kwalezi zingane, wathi usuku kumele baluqambe bathi yi"Big Black Braai".
Izingane lezi zashona ngesikhathi ibhasi lesikole ezazihamba ngalo liphonseka edamini iWestdene, eGoli, mhlaka-27 Mashi 1985.
Umcimbi uzokuba nenyama no-DJ ozobe edlala ingoma, kusho isimemo asikhiphele abangani.
Ngokusho kwephephandaba, omunye wezihlobo uKatherine Shaddock, uthukile ngesikhathi ebona lesi simemo.
Lona ungudadewabo kaMary-Ann Miles, owashona kule nhlekelele enza uGrade 11.
UKhumalo ubhale phansi amagama azo zonke izingane ezashona, ekugcineni wathi "kuyabongeka Nkosi yami".
Umkhulumeli weSA Human Rights Commission u-Isaac Mangena utshele iphephandaba wathi bebengakasitholi isikhalazo esibhalwe phansi.
NgoMgqibelo uKhumalo ubhale kuFacebook exolisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMagashule uhlaba ukuthengwa kwamavoti
2012-04-24 12:03
Johannesburg - USihlalo we-ANC eFree State, u-Ace Magashule, ukhulume ngendaba yokuthengwa kwamavoti ezinkomfeni zeqembu, esho ekhuluma nelinye lamaphephandaba ngoLwesibili.
"Abantu bafuna ukuba ngabaholi benhlangano, ngakho-ke baheha abanye ngemali. Akekho ongafuni ukuphenduka isicebi ngokuphazima kweso," esho etshela iThe New Age.
"Akekho umuntu osefuna ukufunda manje, wonke umuntu unebhizinisi namathenda. Abantu abasazikhandli ngomsebenzi," kusho uMagashule.
UMagashule, ophinde abe nguNdunankulu waseFree State, uthe lo mkhuba usuwenze intsha ukuthi ingasafuni ukuhlala edeskhini.
Uthe lo mkhuba kumele uphele, futhi i-ANC kumele ithole izindlela zokubhekana nalesi sihlava.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sizinzile isimo eSasolburg
2013-01-25 08:32
Johannesburg - Sithule isimo eSasolburg kulandela imibhikisho ebihambisana nodlame, nedonse cishe isonto lonke, kusho amaphoyisa aseFree State.
UColonel Motantsi Makhele uthe yize isimo sinzile, izikhulu zizoqhubeka nokuqapha leya ndawo.
Kushone abantu abane kusukela kuqale le mibhikisho ebimelene nokufakwa ngaphansi komunye umasipala ngeSonto.
Izakhamuzi zikhala ngokuhlanganiswa koMasipala waseMatsimaholo eSasolburg noMasipala waseNgwathe, ongaphansi kweParys.
UNgqongqoshe wezokuBusa ngokuBambisana nemiSebenzi kaHulumeni uRichard Baloyi umemezele ngoLwesine ukuthi lolu hlelo ngeke lusaqhubeka.
Okhulumela i-Independent Police Investigative
Directorate (Ipid) uMoses Dlamini uthe kuzophenywa ngezinsolo ezithi amaphoyisa ayathinteka ekufeni kwabantu ababili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON— Inhlanganiso yabatsha, iYouth Agenda Trust sisungule uhlelo lokufundisa abasakhulayo ngokuqakatheka kokuvota ngaphambilini kokhetho olulakho ukwenziwa ngomnyaka ozayo.
Inhlanganiso le ithi ikhuthaza ikakhulu abatsha abangakaze bavote ukuthi bayebhalisa bathole izithupha. Ngaphansi komthetho, wonke umuntu ovotayo kumele aveze isithupha.
IYouth Agenda Trust ithi icebisa njalo abasakhulayo ngokumele bahambe lakho emawofisini kamsitheli ukuze babhalise ukuthola izithupha.
Isiphathamandla esibona ngokuqoqwa kwenhlelo zalinhlanganiso uMnu Trust Nhubu uthi baqhuba imfundiso le ezabelweni ezitshiyeneyo zelizwe.


text:
Lihlehlile elokubulawa kukaBooysen
2013-02-11 14:03
Cape Town - INkantolo yeMantshi yaseBredasdorp ilihlehlisile icala loyedwa osolwa ekubulaweni kuka-Anene Booysen, 17, obekwe endlini yakhe yokugcina ngempelasonto.
IMantshi uGraham Cupido utshele umsolwa uJohannes Kana, 21, ukuthi kumele aphinde abuyele enkantolo nomsolwa uJonathan Davids, 22, ngoLwesibili.
Abasolwa basagqunywe esitokisini.
UBooysen watholwa ngunogada elele endaweni evulekile ngoMgqibelo odlule, elinyazwe kambi, sekusele kuphume umphefumulo.
UKana uboshwe ngesonto eledlule ekanye nomunye umsolwa wesithathu, obuye wadedelwa ngemuva kophenyo.
Ekuveleni kwakhe enkantolo uKana, ubezemboze ubuso ngethawula ezifihla kwabezindaba kanye nomphakathi obugcwele ngobuningo bawo.
Abantu bebekotele emawindini bezama ukuzwa ukuqhubeka kwecala enkantolo.
Imantshi imbuze ukuthi uzosebenzisa ummeli wakhe noma uzodinga usizo loMbuso, wathi uzodinga usizo loMbuso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uzehlisele umholo uMengameli uBanda
2012-10-03 16:33
Lilongwe – Umengameli waseMalawi uJoyce Banda umemezele ukuthi uzonciphisa umholo wakhe ngamaphesenti angu-30, enza lokhu njengenye yemizamo yokuzibophezela kukahulumeni ukwenza ngcono isimo sezwe.
UBanda ungumengameli wesibili wesifazane e-Africa, elandela uMengameli waseLiberia, u-Ellen Johnson Sirleaf.
UBanda wangena esikhundleni sakhe ngemuva kokudlula emhlabeni kukaMengameli uBingu wa Mutharika, owakhothama ngenyanga ka-Ephreli.
UBanda ekanye nephini lakhe uKhumbo Kachali, bazonqamula imiholo yabo ngo-30%, bathe angeke baphoqe amalungu eKhabhinethi ukuthi enze njengabo.
Uphinde waveza ukuthi azodayiswa amabhanoyi amabili athengwa nguhulumeni kaMutharika, eminyakeni emithathu eyedlule.
Ukuthengwa kwamabhonoyi kwahlonzwa njengokumoshwa kwemali futhi kwathukuthelisa nabaxhasi bezwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sicela ninikele ngegazi - SANBS
2012-12-31 12:29
Johannesburg - AbakwaSouth African National Blood Services (SANBS) sebephinde bahlaba ikhwela bacela izakhamizi zaseNingizimu Afrika ukuthi zinikele ngegazi.
Abezindaba ze-Eyewitness News bathi abakwa SANBS bacele ukunikelelwa njengoba kunokushoda kwegazi ngalesi sikhathi samaholidi.
Ukwanda kwezingozi zomgwaqo kuthiwa kunomthelela omkhulu ekushodeni kwegazi.
Ngesonto eledlule, abeRoad Traffic Management Corporation (RTMC) bamemezele ukuthi bangaphezi kwenkulungwane abantu asebeshonile kusukela kuqale inyanga kaDisemba.
Okhulumela abathekelisa ngegazi uRavi Reddy uthi igazi abanalo lanele izinsuku ezimbili kuphela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Uyangabazisa uCaster ofuna igolide eLondonComment on this story
INTATHELI YESOLEZWE
UCASTER Semenya (21) uya emidlalweni yama-Olympics efana nencwadi evaliwe yize engomunye wabalindeleke ukuthi batholele elakuleli indondo kule midlalo evulwa ngokuse-mthethweni namuhla emcimbini ozoqala ngo-9.30 ebusuku, e-Olympic Park Stadium, eLondon.
Kusukela abuya nesiliva kuma-World Championship eDaegu nyakenye, uSemenya uhlulekile wukukhuphula igiya nokushiya imibuzo ngokuthi uzokwazi yini ukuthola indondo njengoba kulindelekile kuma-Olympics.
Ngempelasonto edlule kuSamsung Diamond League eMonaco, ube ngowesibili uma kusukwa ekugcineni eqopha u-2:01:6 kwawina umgijimi waseRussia u-Elena Kofanova ngo-1:58:41.
Isikhathi esingcono esenziwe nguSemenya kule sizini ngu-1:59:18 awuqopha eGermany ngoJulayi ezibekisela indawo eLondon.
Kungenzeka ukuthi indlela enza ngayo yingoba engafuni ukuziveza zonke izinduku zakhe noma kuwumqansa ukuthola umgqigqo.
Kunzima ukuthola okuyikhona kuSemenya. Akatholakali ukuthi azikhulumele ngaphandle uma kunemidlalo.
Kungenzeka ukuthi lokhu kungenxa yokuthi akasabathembi abezindaba ngemuva kokuthi igama lakhe bekunqakiswana ngalo eyohlolwa ubulili kulandela ukudla umhlanganiso kuma-World Championship ngo-2009.
Noma ngabe yiliphi iqiniso kodwa uma kuthathwa akusho ephephandabeni laseLondon ngemuva kokuwina eGermany ngoJulayi, wukuthi wonke amalungiselelo akhe abebheke kuma-Olympics
“Inhloso wukuwina kuma-Olympics,” washo kanje.
“Kumele ngiwine igolide, yilona engilifunayo. Ukugijima kuma-Olympics kuyigxathu elikhulu wonke umuntu ufuna ukunqoba khona. Ngizizwa ngikhululekile ngoba ngenza izikhathi ezingcono. Ngijabule,” kuqhuba uSemenya.
Kodwa kusukela akhuluma kanje izikhathi zakhe azigculisi uma ziqhathaniswa nezezimbangi zakhe, uPamela Jelimo waseKenya obekwe endaweni yokuqala emhlabeni ngenxa yesikhathi sakhe asenze kule sizini okungu-1:56:76. UMariya Savinova waseRussia owahlula uSemenya eDaegu wenze isingu-1:57:42.
Ithemba wukuthi ngemuva kokuthi uSemenya ehole iqembu lakuleli emcimbini wokuvula azobe ephephezelisa kuwona ifulegi lakuleli, uzobona ukuthi sesifikile isikhathi akade asilinda avezele umhlaba nalabo abamngabazayo ukuthi usangakuphinda akwenza enqoba eBerlin ngo-2009.
“UCaster udinga ukuphekwa kancane manje ukuze abe ngumgijimi ophelele. Ngifuna ukusebenzisa wonke amava enginawo ukumsiza aqonde ukuthi kunjani ukuhlala esicongweni,” kusho umqeqeshi wakhe uMaria Mutola.
UMutola ukholwa wukuthi uSemenya angaliphula irekhodi lika-800m eselineminyaka engu-30 elaqoshwa nguJarmila Kratochvilova lika-1:53:28.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kumele abuyise ithemba uGordhan - Sacci
2013-02-21 16:16
Cape Town - AbakwaSA Chamber of Commerce and Industry (Sacci), bathi uNgqongqoshe woMnyango wezeziMali uPravin Gordhan kumele abuyise ithemba kubatshalizimali, uma esethula isabelo zimali sakhe.
ISacci ithi kumele kubekwe obala zonke izinhlelo zikahulumeni zokusetshenziswa kwezimali zabakhokhi bentela, kuphinde kucaciswe nangeNational Health Insurance kanye nentela.
Kumele ungqongqoshe achaze ukuthi uhulumeni uzokwenzanjani ukuzama ukuhlangabezana nezindleko zezingqalasizinda, kanjalo nezinhlelo zokuzama ukufukula abantu abasha.
Ngesonto eledlule ngesikhathi uMengameli wezwe uJacob Zuma evula iPhalamende, wathinta kancane udaba lwesibonelelo sabantu abasha abangasebenzi, wathi kunesivumelwano esikhona phakathi kweqembu nezinhlangano ezidlelana nalo.
“Kumele ungqonqgoshe abuyisele ithemba kubatshalizimali bakuleli kanjalo nabasenazweni ngaphandle. Kumele babone ukuthi umnotho wezwe uzinzile.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sebelala obenyoni ababulawelwe umngani
2012-09-03 10:04
Durban - Abangani bowesifazane obethandana nabobulili obufanayo obulewe waphinde wadlwengulwa eNanda, enyakatho neTheku, bathuka izanya kulandela lesi sigameko, kubika iThe Mercury ngoMsombuluko.
UMandisa Mbambo, 25, watholakala eshonile isidumbu sakhe sinqunu ngempelasonto eyedlule, eshayiwe wagwazwa.
Kukholakala ukuthi wadlwengulwa.
Abangani bakaMbambo abebekhuluma emngcwabeni wakhe ngeSonto bazwakalise ukuthi basabela ukuthi kungase kwenzeke okufanayo kubo.
"Sesisaba ngisho ukuhamba emgwaqeni ngenxa yento eyenzeke kuMandisa. Kumele sihambe kule ndawo ngoba kuyacaca ukuthi asisaphephile," kusho uNozi Ndlovu, nocashunwe yileli phephandaba.
Kuboshwe abantu abane mayelana nalesi sigameko kanti kulindeleke ukuba bavele eNkantolo yeMantshi yaseNtuzuma ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzoba ngumengameli uMotlanthe - Lamola
2012-07-31 07:45
Johannesburg - Iphini likaMengameli uKgalema Motlanthe nakanjani uzokuba ngumengameli we-African National Congress, kusho iphini lomholi wophiko lwentsha uRonald Lamola.
"Kusobala kuwona wonke umuntu ukuthi uMotlanthe uzokuba ngumengameli we-ANC," kusho uLamola.
"Kungaba yiphutha elikhulu uma lokho kungase kungenzeki, uma ulandelisisa umlando weqembu.”
ULamola usho kanjena ngesikhathi ekhuluma namalungu ophiko e-University of the Witwatersrand, lana ubedlulisa umbiko ngomhlangano wophiko owabanjwa ngenyanga kaJuni, ngesikhathi kudingidwa ngemigomo.
"Sizokhuluma ngokuvulelekile eMangaung, sisho ukuthi uMotlanthe kumele abe ngumengameli eqembu.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ufunde kunzima ukushayela izindizaComment on this story
LUNGI LANGA
KUSEKUNINGI okudingeka kwenziwe ukuze kusizakale abesifazane abafuna ukushayela amabhanoyi.
Lokhu kuvezwe ngumshayeli wamabhanoyi osemncane uNksz Thato Ntseane waseMafikeng oyilungu lenhlangano ebhekele abesifazane kwezokundiza, iSouth African Women in Aviation and Aerospace (Sawia).
UNksz Ntseane (20) uthe baningi abesimame abafisa ukungena kulo mkhakha kepha inkinga wukuthi kuyabiza.
Uveze ukuthi kunemali eningi okudingeka ukuthi ikhokhwe yilowo osuke efuna ukuthola ilayisensi yokundiza ngaphambi kokuthi aze azibeke ethubeni lokuwashayela.
“Abantu abaningi bazitshela ukuthi ukushayela amabhanoyi kuyinto elula nje ethatha isikhathi esincane ukuthi uyifunde kepha akunjalo. Lo mkhakha udinga umuntu ozozinika sonke isikhathi sakhe kanti ngaphezu kwalokho udinga ukuthi ufake imali enkulu kuwo,” kusho uNksz Ntseane.
Okwamanje wenza izifundo zokuthola ilayisensi yakhe yesibili yokundiza kanti uthe udinga amalayisensi amabili ukuze akwazi ukufundisa abantu ngokundiza futhi udinga amathathu ukuze ashayele amabhanoyi athutha abantu.
Ngesikhathi ezama ukuthola ilayisensi yokuqala kudingeke ukuthi afunde izinyanga ezintathu, abhale izivivinyo bese endiza amahora angu-45.
Uthe ihora ngalinye libiza imali elinganiselwa ku-R1 500. Njengoba esedinga ukuthola ilayisensi yesibili udinga ukundiza amahora angu-200.
“Uma ubuka ukuthi kungakanani okungena ekutheni ukwazi ukugcina undize ngamabhanoyi ezinkampani ezinkulu kuyacaca ukuthi udinga ukuthi ube ngumuntu ozimisele ukuze uphumelele kulo mkhakha,” kuqhuba le ntokazi.
Usanda kuba yingxenye yohlelo lweSawia lokufundisa izingane zesikole ngemikhakha yezamabhanoyi.
Uthe ukubona kubalulekile ukuthi abafuna ukungena kulo mkhakha bazimisele futhi basebenze kanzima.
“Kunomcabango wokuthi uma ufuna ukushayela amabhanoyi kufanele uhlakaniphe ngokweqile kepha mina angicabangi kanjalo. Ngibona ukuthi kumele ube nothando lwalo msebenzi bese usebenza kanzima ukuze uphumelele kuwo,” kusho uNksz Ntseane.
Uthe ukufunda kwakhe akubanga lula ngoba wayengaveli emndenini ocebile.
Unina nguye owayemsiza ekutheni akwazi ukuthola imali yokwenza izifundo zakhe, enye wayithola oxhasweni lukahulumeni waseNorth West.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umfundi ugwazwe wabulawa ngaphakathi esikoleni
2012-11-08 16:22
Johannesburg - Umfana ofunda isikole ubulewe esesikoleni afunda kuso iTshedimosetso Secondary School, eJouberton, eNorth West, esehlakalweni ekukholakala ukuthi esokuziphindiselela.
Ngokusho kukaCaptain Pelonomi Makau, umufi wagwazwa ngomunye umfundi oneminyaka engu-20 ubudala, ngoLwesithathu.
Kuthiwa umufi ubesola umhlaseli ethi uyathinteka ekubulaweni komzala wakhe, okwenzeka ngeSonto.
"NgeSonto, umsolwa ekanye nabanye abathathu, baphelezela othize wesifazane eya kubo, endleleni bahlangana nesoka lowesifazane kwase kuqala ingxabano," kusho uMakau.
Isoka labe selixabana nabafana ababili, lagcina ngokugwazwa, lashonela endaweni yesehlakalo.
"Abafana ababili baboshwa bathweswa icala lokubulala, bekulindeleke bavele ngaphambi kweNkantolo yeMantshi yaseKlerksdorp," echaza.
NgoLwesithathu umfundi lona uxabane nomunye afunda naye bebanga lokhu okwenzeka ngeSonto.
"Umfundi oneminyaka engu-20 wabe esekhipha ummese egwaza omunye esifubeni, umfundi uphelele esibhedlela," kusho uMakau.
Umsolwa uzovela ngaphambi kweNkantolo yeMantshi yaseKlerksdorp, ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24


text:
Buyashisa ubugebengu kwezomtakabani
2013-02-28 14:02
Durban – Ukuphanga ezindlini, ukugqekeza, ukudunwa kwezimoto, nokubamba inkuzi ngesihluku kusahamba phambili ezindaweni zabadla izambane likapondo eThekwini, kubika iThe Mercury.
Izinhlaka eziqapha udweshu emphakathini nezinkampani zonogada babhekana nokwenyuka kobugebengu njengoba izigebengu zibonakala zigila imikhuba yazo noma yinini.
I-Blue Security, ibike ngokwenyuka okubonakalayo kobugebengu obenziwa kuhlonyiwe nobokushaya okwenzeka amakhaya nesezindaweni zamabhizinisi.
UMqondisi wenkampani uDarryn le Grange uthe izindawo ezithentekayo zihlanganisa iKloof, Umbilo, iGlenwood kanye neNew Germany.
“Izigebengu zingena ezindlini emini kwabha zikhombe izakhamuzi, zithathe omakhalekhukhwini ama-laptops, ubucwebe kanye nemali,” kusho uLe Grange.
Kwesinye sezigameko esenzeke ku-Aberfoyle Road, eWestville, ngeledlule, isakhamuzi sangenelwa amadoda amane ehlomile asikhomba, athatha ubucwebe endlini kanye nemoto.
Esinye isakhamuzi sadunwa imoto kuRobin Road ngumsolwa owayehamba ngeToyota Corolla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akongiwe ugesi - Eskom
2012-07-30 10:32
Johannesburg - Isikhondlakhondla senkampani ephakela ngogesi i-Eskom seyinxenxe abahlali baseNingizimu Afrika yathi kumele bazame ukuqhubeka nokonga ugesi njengoba inkampani ibhekene nesidingo esikhulu sokuhanjiswa kwawo.
Usihlalo wenkampani uZola Tsotsi uthe uma ugesi unganakekelwa manje, isizukulwane esizayo sizothwala kanzima.
“Wonke umuntu unendima ekumele ayidlale ekongiweni kukagesi. Uma lokho siqala sikwenza manje, kuyoyovikeleka nekusasa."
UTsotsi ukhulume kanjena ngesikhathi ehlangene nosomabhizinisi ePitoli.
“Sonke siyazi ukuthi ziyashoda izinsiza zokuphehla ugesi, kumele sicabangele isizukulwane esizayo, kumele senze umehluko manje. Abantu abacishe izinto abangazisebenzisi,” kusho uTsotsi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Bafuna kwehle umengameli eMauritania
2012-07-19 16:29
Nouakchott - Izinkulungwane zabahlali baseMauritania zibambe umbhikisho enhlokodolobha yezwe zifuna ukuthi kukhishwe esikhundleni uMengameli wezwe uMohamed Ould Abdel Aziz, abamsola ngokungaphathi ngendlela.
Ababikishi basho iziqubulo bethi: "Phuma Aziz sikhathele yimikhuba yakho".
Lo mbhikisho ungomunye kwesike yabonakala ezinyangeni ezedlule kulelizwe.
Umholi weqembu eliphikisayo iCoordination of Democratic Opposition uSaleh Ould Henenna, uthe kumele u-Aziz aphume kungaze konakale kakhulu izinto.
"Umbhikisho wethu unokuthula kodwa sizoqinisekisa ukuthi uyehla esikhundleni.
I-CDO yaqala ukubamba imibhikisho ngenyanga kaMeyi, ikhala ngokuthi umengameli akazigcini izethembiso ezenziwa eDakar mayelana nokuphathwa kwezwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uzofihlwa ngelomshado wakhe odubuleke ngephutha
2013-02-25 10:06
Johannesburg - Uzophenduka umngcwabo umshado ebekubhekeke ukuthi ube ngoMgqibelo, lokhu kulandela isehlakalo sengozi yesibhamu, edlule nomphefumulo kamkhwanyana, kusho umbiko weBeeld.
USeymore Coetsee, 34, obeyimenenja eSwala Lodge, ngaseBela-Bela, udubuleke ngesibhamu sakhe esekhaya abezohlala kulo nonkosikazi wakhe.
Umnikazi wendawo yokuhlala uBryn Thomas uthi isibhamu besiphezu komshini wokuwasha obukade uthwelwe ngumufi, uthi siwele phansi sase sidubula.
Inhlamvu ingene esiswini yaphumela ngemuva yase ishaya uphahla, ingoduso kamufi uSam Sampson, 34, ibimele buqamama ibuka lesi sehlakalo senzeka.
UCoetsee ushonele endleleni eya esibhedlela, udadewabo u-Annemie, ogane umfowabo kaSampson utheleke esuka eBrithani ethi uze emshadweni engakwezwa ngale nhlekelele.
Umndeni uthi ushaqekile ngalesi sehlakalo.
"Kubuhlungu futhi kuyathusa, kumele sitshele abantu abahambele umshado ukuthi sekuzokuba ngumngcwabo," kusho isihlobo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kukhuthazwa ukuhlolela i-HIV/Aids emanyuvesi
2012-03-13 07:20
Durban - Bayalelwe ngokubaluleka kokuzivikela kubhubhane
lwengculazi abafundi baseDurban University of Technology (DUT) ophikweni
lwaseThekwini, kubika iSolezwe.
Laba bafundi bebeyalwa yiPhini
likaShansela uSolwazi Ahmed Bawa othe yize zikhona izindawo ezibekiwe
ukuthi zibaseke kodwa yibo okufanele bazithathele izinqumo ezizobakhipha
ogibeni lokuthola leli gciwane.
I-DUT beyethula uhlelo lokuhlolela
ingculazi kubafundi abenza unyaka wabo wokuqala olwaziwa ngeFirst
Things First. Lolu hlelo luyingxenye yalolo olugqugquzelwa wuMnyango
wezeMpilo wokuhlola abafundi.
Lesi sikhungo siyingxenye
yezikhungo ezingu-23 kuleli ezizosebenza kanzima ekugqugquzeleni
abafundi bazo ukuthi bahlolele lesi sifo. Sezizonke lezi zikhungo
zizibekele ukuhlola abafundi abangu-35 000 kulo nyaka.
Yize bebengebaningi abafundi ngesikhathi kuqhubeka lolu hlelo kodwa abaphethe izinhlelo zokuhlolela lesi sifo bebenethemba.
UNkk Thobile Zulu ophethe iHIV/Aids Centre,
eDUT uthe kusukela beqale lo mkhankaso ngeledlule eMgungudlovu abafundi
bebelokhu bethelekile bezohlola.
“Ngeledlule sihlole abafundi
abangu-200 ngosuku, izinsuku ezintathu. Kulokhu sizimisele ngokuhlola
abangu-2 500, ezinsukwini ezinhlanu,” kusho uNkk Zulu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
ITelkom isiqoke amalungu ebhodi amasha
2012-11-15 10:01
Johannesburg - Inkampani yakwaTelkom isiqoke amalungu amabili ebhodi kanye nesigungu esiphezulu enkampanini yayo yamaselula, ngokusho kombiko weBusiness Day ngoLwesine.
Inkampani iqoke uJabulane Mabuza noKholeka Mzondeki beqokelwa ebhodini ngoLwesithathu, yaphinde yaxwayisa ngokwehla kwamasheya ngo-83%.
Amalungu ayisithupha ebhodi, kuhlanganisa nesikhulu esiphezulu uNombulelo Moholi kanye nomqondisi webhodi uNeo Phakama Dongwana, basula ngasekuqaleni kukaNovemba.
Ukukhethwa kukasihlalo kuzoba phakathi kwamalungu ebhodi, ikakhulukazi lawo aqokwe nguhulumeni, kusho umbiko weBusiness Day.
NgoLwesithathu, inkampani ixwayise ngokuthi imali yamasheya ingase yehle ngo-83%. Amasheya abo ehle ngo-10% kusukela kwasula uMoholi.
UNgqongqoshe wezokuXhumana uDina Pule wavotela ukuba kukhishwe amalungu amane ebhodi ngo-Okthoba.
ULazarus Zim wayengusihlalo womhlangani, wasula ngoSepthemba.
UMoholi waziphikisa izinsolo zokuthi uzimisele ngokusula kulandela ukushiya kukaZim.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Intatheli zindaba labasakazi abalodumo abasebenza eZimbabwe Broadcasting Corporation bakhangelelwe ukungena kukhetho lwamaprimaries emabandleni ezombusazwe ukuze bancintise kukhetho lokudinga umongameli, amalunga edale lephalamende lenkokheli yezabelo.
Laba bagoqela uMnu. Geoffrey Nyarota owayengumhleli wephephandaba le Daily News, uMnu. Ezra ‘Tshisa’ Sibanda, uMnu. Eric Knight, uMnu. James Maridadi, uMnu. Supa Mandiwanzira we Zi-FM Radio Station labanye.
Umnu. Joel Gabhuza umsekeli wesikhulumeli se Movement for Democratic Change (MDC) ekhokhelwa nguMnu. Morgan Tsvangirai uthi zinengi intatheli zindaba lababengabasakazi abafuna ukuncintisa kukhetho lwamaprimaries ukuze babe ngamalunga edale lephalamande bemele leli bandla.
UGabhuza uthi intatheli zindaba lezi ezilodumo zizahlolisiswa njengomuntu wonke okumele angene kukhetho lwebandla lokudinga amalunga edale lephalamende.
UNyarota uthi uselungiselela ukungena kukhetho lolu eMakoni South emelwe okwamanje edale leli nguMnu. Pishai Muchauraya we MDC-T.
USibanda laye uthi uselungiselela ukhetho lolu emangweni weVungu eNkabazwe okwamanje emelwe edale lephalamende ngumuntu olilunga leZanu PF. Uthi ulethemba lokuthi uzanqoba kukhetho lolu akhiphe uMnu. Josephat Madubeko esikhundleni sokumela iVungu Constituency.
Kodwa-ke uMaridadi, owayengumsakazi eZBC njalo owayeyisikhulumeli sika Tsvangirai, uthi usacabanga ngokumela iMabvuku edale lephalamende.
Abafisa ukuncintisa laba babikwa bezasebenzisa imali yabo nxa bekhankasa kukhetho lwamabandla. USibanda uthi usebenzisa imali yakhe yonke ayiphanda kweleBhilithane.
Udaba Esilethulelwe NguGibbs Dube
Loba nje intatheli zindaba lezi ezifuna ukuncintisa kukhetho lwamaprimaries zingenelisa ukunqoba, kusakude phambili njengoba ukhetho kwele Zimbabwe lujayele ukuba lobudlwangudlwangu.
Abantu abedlula amakhulu amabili babulawa kukhetho lomnyaka ka 2008. Abalimalayo bagoqela yena uTsvangirai ngokwakhe, uNkosazana Kwinjeh, uNkosikazi Holland labanye abalandeli bebandla le MDC-T.


text:
Ingase ivalwe iMc Cord Hospital
2013-01-21 14:04
Duban - Isibhedlela saseThekwini esineminyaka engu-103 saba khona, singase sime ukusebenza kulandela ukuthi uhulumeni emile ekusixhaseni ngezimali - lokhu kusho ukulahleka kwemisebenzi yabantu abalinganiselwa ku-424.
Abasebenzi esibhedlela iMcCord Hospital, eKwaZulu-Natal, banikezwe izincwadi ezibazisayo ukuthi isibhedlela singase sivale ngenyanga kaMashi, kusho umbiko weSunday Times.
Isitatimende esikhishwe yi-website yesibhedlela, isikhulu uKevin
Smith uthe isibhedlela sitshelwe ukuthi angeke sisaluthola uxhaso lukahulumeni.
"Ngenxa yalesi sizathu iMcCord
izolahlekelwa yimvume yokusebenza njengesibhedlela esithola uxhaso lukahulumeni," esho.
Umbiko wangoMsombuluko, wephephandaba iMercury,
uthi isibhedlela besithola uxhaso luka-R89.3 million, eMnyangweni wezeMpilo.
Umbiko uthi isibhedlela lesi singesinye sezibhedlela ezinkulu esifundazweni, sinemibhede engu-140, nabasebenzi abangu-400, kunjalo sinesikhungo esikhulu esihlinzeka abantu ngemishanguzo yegciwane lengculazi.
Uma sigcina sivala isibhedlela, iziguli zizodluliselwa ezibhedlela zikahulumeni.
UNgqongqoshe woMnyango wezeMpilo esifundazweni uS'bongiseni Dhlomo, walile ukuphawula ngesikhathi ebuzwa yiphephandaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Badinwe bagana unwabu kudedelwa umsolwa
2013-01-02 13:02
Cape Town - Umphakathi waseParkwood, eKapa, uvuke umbhejazana ufuna ukudla ngamazinyo indoda ededelwe ngebheyili, nengumsolwa ekunyamalaleni kwentombazanyana eneminyaka engu-12 ubudala.
Abantu abadala nabancane bangene emgwaqeni befuna la uGerald Croudes, 62, kwathi uma bengamtholi bakhiphela isibhongo komunye umlisa mumbe oneminyaka engu-60 ubudala.
Amaphoyisa athi sekuvulwe icala lokuzama ukubulala.
Okhulumela amaphoyisa esifundazweni uLieutenant-Colonel André Traut uthi izakhamizi “zivuke zama ngezinyawo” ngemuva kokuzwa ukuthi uCroudes, unikwe ibheyili, ngoMsombuluko.
Lona usolwa ekunyamalaleni kukaJennifer Williams, 12.
UWilliams wagcina ukubonakala mhlaka-20 Disemba, ngesikhathi eya emzini kadadewabo eParkhurst Walk, khona eParkwood.
Sekutholakale isidumbu somuntu esesiqala ukonakala, okwamanje asikahlonzwa.
Umama wentombazane uRachel Williams, ukhulume nephephandaba iCape Argus, waziqhelelanisa nalokhu kuhlasela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ibhantshi ligcwale umoya kuMayongo
2012-11-30 10:32
Durban - AmaZulu adabule inkontileka yomdlali wasemuva uMxolisi Mayongo kulandela ukuthi ephambane nemigomo yayo inkontileka, ngokombiko weqembu, kubika iKickOff.com.
"Inkontileka kaMxolisi Mayongo naMaZulu isiphelile ngemuva kokuqondiswa izigwegwe emahhovisi eqembu aseDurban North ngoLwesine, nalapho etholakale khona enecala lokuphambana nemigomo abekelwe yona njengomdlali," kusho isitatimende seqembu.
Lowo onguSihlalo wekomidi lokuqondiswa kwezigwegwe uLunga Sokhela, ukuqinisekisile lokhu.
"Ngeke sikwazi ukungena sigxile kule ndaba yokuxoshwa kukaMayongo," kusho uSokhela.
UMayongo wajoyina aMaZulu ngesizini ka-2010/11 esuka kuDurban Warriors.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuqhunyiswe i-ATM e-Akasia
2011-03-30 08:25
Johannesburg - Amaphoyisa aseGauteng athi kugetshengwe isitolo kwaqhunyiswa nemishini emibili yemali (ATM) e-Akasia, enyakatho nePitoli.
Owamaphoyisa uKaputeni Solly Marindi uthe amadoda ayisihlanu akhombe unogada ngesibhamu amphoqa ukuthi angene esitolo sakwaSpar e-Extension 10 ngoLwesibili.
Ngaphakathi esitolo bayalela abasebenzi ukuthi balale phansi base bephoqa imenenja ukuthi ivule lapho kuhlala khona imali.
"Bathathe imali elinganiselwa ku-R20 000," esho.
Baqede lapho baqhumisa ama-ATM amabili angaphandle kwesitolo babaleka nesamba semali esingaziwa.
- SAPA


text:
Kuboshwe umshushisi ngelenkohlakalo eKZN
2012-10-09 08:28
Durban - Umshushisi womphakathi osebenza eNkantolo yeMantshi yaseMnambithi uboshiwe kulandela izinsolo zenkohlakalo, kusho amaphoyisa aKwaZulu-Natal.
Lo mshushisi, 37, obesebenza enkantolo yamacala amathikithi omgwaqo, ubefuna amantshontsho kulabo abanamathikithi ukuze kuzosuswa amagama abo ohlwini lwabaphambene nengalo yomthetho, kusho uColonel Jay Naicker.
Abantu abathathu baya emaphoyiseni ngemuva kokuthi lo mshushisi efune ukugwazelwa.
Ube esebekwa amacala amathathu enkohlakalo nokuvimbela ukusebenza kwengalo yomthetho.
Kulindeleke avele enkantolo kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA